Кэры сустрэўся з Лаўровым у Вашынгтоне\n09 жнівень 2013, 19:55\nУ Вашынгтона і Масквы захоўваюцца агульныя інтарэсы, нягледзячы на пагаршэньне двухбаковых сувязяў, — заявіў дзяржсакратар ЗША Джон Кэры.\nЁн сказаў пра гэта ў пачатку сустрэчы ў Вашынгтоне з кіраўніком МЗС Расеі Сяргеем Лаўровым. У перамовах удзельнічаюць таксама міністры абароны дзьвюх краін Чак Хэйгэл і Сяргей Шайгу. Бакі плянавалі абмеркаваць, у прыватнасьці, пытаньні, зьвязаныя з сытуацыяй у Аўганістане, Іране, КНДР, тэму супрацьракетнай абароны.\nТым часам памочнік прэзыдэнта Расеі Юрый Ушакоў заявіў, што Масква разьлічвае, што Злучаныя Штаты вернуцца да пытаньня арганізацыі візыту ў Расею прэзыдэнта Барака Абамы. Як заявіў Ушакоў, Масква гатовая да дыялёгу з амэрыканскімі партнэрамі па ўсіх напрамках.\nБелы дом на гэтым тыдні заявіў аб тым, што Абама вырашыў адкласьці расейска-амэрыканскі саміт у Маскве ў верасьні, зьвязаўшы гэтае рашэньне, у прыватнасьці, з прадастаўленьнем часовага прытулку Эдварду Сноўдэну. Іншымі прычынамі адмовы Вашынгтона ад візыту ў Расею зрабіліся, як заявіў амэрыканскі бок, адсутнасьць прагрэсу ў кантролі над узбраеньнямі, гандлёвых і камэрцыйных адносінах, у пытаньнях глябальнай бясьпекі і захаваньня правоў чалавека.\nУ чацьвер прэс-сакратар Белага дома Джэй Кэрні сказаў, што прэзыдэнт ЗША Барак Абама пакуль не плянуе двухбаковую сустрэчу з прэзыдэнтам Расіі Уладзімерам Пуціным.\nДжэй Кэрні таксама заявіў, што Злучаныя Штаты не разглядаюць ідэю байкоту зімовай Алімпіяды 2014 года ў Сочы. Адказваючы на пытаньне журналіста аб мэтазгоднасьці такога байкоту з у сувязі з прынятым у Расеі законам аб забароне прапаганды нетрадыцыйных сэксуальных сувязяў, Кэрні сказаў, што «гэта ні ў чыіх інтарэсах».\nПры гэтым Кэрні падкрэсьліў, што прэзыдэнт ЗША Барак Абама выступае супраць гэтага расійскага закона. «Наша пазыцыя палягае ў тым, што мы супраць падобных законаў у любой краіне, уключаючы Расею», — сказаў Кэрні. Пра гэта паведамляе карэспандэнт РС ў Вашынгтоне.\nАбама ня будзе сустракацца з Пуціным\nАбама, магчыма, пракамэнтуе стасункі з Расеяй\nРасея прапануе вярнуцца да пытаньня пра візыт Абамы ў Маскву


Галоўная » Навіны » Змітрака Бядулю перапахаваюць у Мінску\nДата публікацыі: 01.11.2020\nБеларускі класік Змтрок Бядуля (Самуіл Плаўнік) будзе перапахаваны 3 лістапада на Усходніх могілках у Мінску.\nНарэшце атрымала працяг гісторыя з перапахаваннем парэшткаў беларускага пісьменніка Змітрака Бядулі, што былі эксгумаваныя ў Казахстане яшчэ лютым 2020 году. Пісьменнік быў пахаваны ў казахстанкім горадзе Уральску ў далёкім 1941 годзе. Тады беларускага літартара ў эвакуацыі хаваў Коласаўскі тэатр, які быў у той час на гастролях ва Уральску. Месца пахавання было вядомае, але ў далечыні ад Беларусі магіла наведвалася зрэдку і паступова натуральным чынам прыходзіла ў занядбанне.\nПытанне аб вяртанні праху паўставала неаднойчы - сваякі пісьменніка шэсць разоў беспаспяхова спрабавалі здзейсніць перапахаванне з Уральску ў Мінск. 26 лютага 2020 года яго прах перавезлі на радзіму. Гэта стала магчымым дзякуючы Аляксандру Сапегу, кіраўніку Фонду Марыі-Магдаліны Радзівіл, які разам з паплечнікамі займаўся гэтым праектам.\nЗ моманту эксгумацыі парэшткі Змітрака Бядулі знаходзіліся ў Бабруйску, у Свята-Іллінскім храме. А тым часам пытаньне аб перапахаванні блукала па высокіх кабінетах розных дзяржаўных установаў, якія ўзяліся дапамагаць у гэтай справе. Нарэшце яно выйшла ў практычныю плашчыню і выглядае, што доўгі шлях беларускага класіка на Радзіму нарэшце завяршаецца.\n1 лістапада а 13-й гадзіне ў бабруйскім храме адбудзецца развітальная літанія, на якую будуць мець магчымасць завітаць усе ахвотныя бабруйчане, затым парэшткі будуць перавезеныя ў Мінск.\nПаводле заяваў арганізатараў 3 лістапада з 11.00 да 13.00 плануецца адкрытае развітанне ў Беларускай хатцы для ўсіх, хто захоча аддаць даніну памяці беларускаму пісьменніку. У 14.00 — пахаванне на Усходніх могілках. Першапачаткова на магіле запланавана ўсталяваць крыж, а потым будзе аб’яўлены конкурс на помнік творцу.\nПрэс-служба Саюза беларускіх пісьменнікаў па матэрыялах рэсурса bobr.by


Госці з боку маладой • Слуцк • Газета «Інфа-Кур’ер»\nГосці з боку маладой\nУ народзе кажуць: «Калі ад п’янкі ў галаве пяюць дразды, то мора па калена, а акіяны да … лямпачкі». І сапраўды, знаходзячыся падшафэ, чаго толькі не можа «выкінуць» homo sapiens. Нічога, калі гэтыя «выкідоны» пападаюць толькі ў жоўтую прэсу, але, на жаль, яны часта сустракаюцца на старонках крымінальных выданняў.\nМне хочацца паведаміць аб адным амаль што гумарыстычным «выкідоне» на глебе зялёнага аспіда…\nСабралася адна слуцкая сям’я аддаць сваю дачку замуж за барысаўскага хлопца. Як заведзена, абышлі тры разы стол, дзябнулі па тры чаркі, а хто паспеў, той і чатыры прапусціў, і паехалі. Праз чатыры гадзіны былі на месцы ў адным з інтэрнатаў, дзе пражывала прыгажуня-нявеста. У адведзены час прыехаў жаніх са сваёю гамонкаю світай. Было відно, што і яны абышлі вакол стала. Расказваць, які стаяў вэрхал паміж «купцамі» і «прадаўцамі», не буду, бо ўсе ведаюць пра нашыя абрады, асабліва сучасныя.\nПраз паўгадзіны абодва бакі прыйшлі да пагаднення, і маладых павезлі да ЗАГСа, а затым да вясельнага стала. Спачатку ўсё было прыстойна, нават брат маладой быў пры гальштуку (жонка заставіла). На самой жа справе ён на дух не пераносіў гэтага «сялядца», і ўжо пасля трэцяй чаркі гальштук сіратліва выглядаў з кішэні. Над сталом адно за адным ужо чуліся віншаванні маладым. Надышла чарга і да песень. Госці з боку маладога зацягнулі куплет, але праз хвіліну-другую пайшло-паехала: хто ў лес, а хто па дровы. Раптам над сталамі палілася песня пра каханне. Запявала госця з боку маладой, дапамагаў ёй брат маладой. І вось неўзабаве гучыць ужо цэлы хор. Барысаўчане прыціхлі, толькі чуўся шэпат: «Вось гэта галасы, ай да слуцакі!». Паказалі сябе слуцакі і ў танцах.\nПасля каравая гасцей са Слуцка «разабралі» па хатах на начлег. Трэбы было рана ўставаць, каб да свету дабрацца дахаты. На другі дзень вяселля, апахмяліўшыся, госці засабіраліся да аўтавакзала. Купілі білеты на аўтобус і пайшлі займаць свае месцы. Як жа яны былі здзіўлены і абураны, калі іх месцы былі заняты! Слуцакі пачалі зганяць пасажыраў з сядзенняў, тыкаючы свае квіткі ім пад нос. Тыя ж таксама пачалі абурацца паводзінам случчан. Невядома, чым бы гэта скончылася. Сітуацыю вырашыў пасадачны кантралёр. Аказалася, што госці зайшлі не ў свой аўтобус.\nДа Слуцка даехалі без прыгод, амаль усю дарогу спявалі песні.\nА в чем прикол ??? А где драка? В жизни не поверю, чтоб Слуцаки мирно провели праздник.\nАртыкул ні аб чым.


Як падкрэслілі ў Белтэлерадыёкампаніі, медыяхолдынг прыкладае ўсе намаганні для таго, каб выбраць годнага прадстаўніка рэспублікі на конкурсе. 23.01.2019, Sputnik Беларусь\nу беларусі, культура, галоўнае, навіны , беларусь, еўрабачанне, белтэлерадыёкампанія\nМІНСК, 23 сту - Sputnik. Прадстаўніка Беларусі на міжнародным конкурсе песні "Еўрабачанне-2019" выберуць галасаваннем членаў прафесійнага журы, паведаміла Sputnik у пятніцу кіраўнік прэс-службы Белтэлерадыёкампаніі Святлана Смалонская-Краскоўская.\nСтарт нацыянальнага адбору на "Еўрабачанне" ад Беларусі быў дадзены ў гэты аўторак. Згодна з апублікаваным Белтэлерадыёкампаніяй палажэннем, выберуць прадстаўніка рэспублікі на папулярным конкурсе шляхам галасавання членаў журы.\n22 студзеня 2019, 15:28\n"Белтэлерадыёкампанія як арганізатар адбору і адзіны ў рэспубліцы член Еўрапейскага вяшчальнага саюза (ЕВС) спрабуе розныя формы, метады і спосабы выбару прадстаўніка на "Еўрабачанне". У гэтым годзе было вырашана выбіраць прадстаўніка шляхам публічнага галасавання членаў прафесійнага журы", - заявіла суразмоўніца агенцтва.\nЯк нагадала кіраўнік прэс-службы медыяхолдынга, у папярэднія гады адборы праводзіліся па-рознаму: часам рашэнне прымалася галасаваннем толькі тэлегледачоў, часам - сумаваннем галасавання гледачоў і членаў журы.\n"Усе сілы кампаніі накіраваны на тое, каб выбраць годнага прадстаўніка, які паспяхова прадставіць Беларусь на міжнародным конкурсе", - падкрэсліла Смалонская-Краскоўская.\nКраіны-ўдзельніцы "Еўрабачання" не абавязаныя праводзіць адкрыты адбор прадстаўнікоў. Некаторыя краіны праводзяць закрытыя адборы, іншыя і зусім без усялякіх "шорт-лістоў" абвяшчаюць імя прадстаўніка.\nЗаяўкі ад жадаючых прыняць удзел у нацыянальным адборы на "Еўрабачанне-2019" бяруць да 31 студзеня. Фінал адбору павінен прайсці да 8 сакавіка.\nКонкурс песні "Еўрабачанне-2019" пройдзе ў Тэль-Авіве з 14 па 18 мая.


Расіянін, які перавозіў праз мяжу галюцынагенныя грыбы, атрымаў 6 гадоў калоніі\nРасіянін, які перавозіў праз мяжу галюцынагенныя грыбы, атрымаў 6 гадоў калоніі 5\nСуд Маскоўскага раёна Брэста сёння абвясціў прыгавор у дачыненні да расіяніна, які перавозіў праз мяжу галюцынагенныя грыбы, паведамляе БелТА.\nДырэктар смаленскага спартыўнага клуба ў сярэдзіне снежня мінулага года перасякаў беларуска-польскую мяжу ў пункце пропуску «Варшаўскі мост». Падчас мытнага кантролю ў яго было знойдзена і канфіскавана падазронае рэчыва расліннага паходжання. Экспэртыза паказала, што мужчына вёз фрагменты пладовых цел грыбоў, якія змяшчаюць з складзе асабліва небяспечнае рэчыва псілацын.\nУ адносінах да расіяніна была заведзеная крымінальная справа па ч.1 арт.328 (незаконны абарот псіхатропных рэчываў) і ч.2 ст.328-1 (незаконнае перамяшчэнне псіхатропаў праз мяжу ЕАЭС, у буйным памеры) КК.\nСуд Маскоўскага раёна Брэста прызнаў мужчыну вінаватым. Яго асудзілі да шасці гадоў пазбаўлення волі з адбываннем пакарання ў папраўчай калоніі ва ўмовах ўзмоцненага рэжыму. Прысуд не ўступіў у законную сілу і можа быць абскарджаны.


Лёгкі спосаб кінуць паліць: рэкамендацыі тэрапеўтаў\nЯк лёгка кінуць паліць дзяўчыне?\nЯк хлопцу адмовіцца ад цыгарэт?\nПарады жанчынам: як кінуць паліць\nКідаем паліць – парады мужчынам\nЦі існуе які-то адзін універсальны спосаб кінуць паліць? У пошуках адказу мы вывучылі форумы і групы ў сацыяльных сетках, водгукі былых курцоў і тых, хто змагаецца з курэннем цяпер, і зразумелі, што аднаго рашэння не існуе. Не таму, што яго няма, а таму, што ўсе людзі розныя, а таму і дзейнічаюць на ўсіх розныя метады.\nУніверсальнага спосабу кінуць паліць не існуе. Затое ёсць парады, якія дапамогуць пазбавіцца ад згубнай звычкі вызначанага тыпу чалавека.\nДзяўчатам дарэчы кідаць курэнне ў пэўныя дні цыклу\nАдмаўляцца ад курэння варта па наступнай методыцы:\nКідайце курыць у прамежак з 15 па 20 дзень менструальнага цыклу.\nВядзіце дзённік, дзе будзеце апісваць усе эмоцыі з нагоды адмовы ад цыгарэт. Гэтая мера, як сведчаць водгукі, карысная наступным – вы самі ўбачыце, што праз чатыры-пяць дзён ваша настрой будзе паляпшацца, а жыццё без цыгарэт перастане здавацца немагчымай.\nКупіце сабе пару-тройку яркіх рэчаў у колерах, не уласцівых вашага гардэроба. Форум для дзяўчат і маладых мам настойліва рэкамендуе гэты крок як вельмі эфектыўны ў плане зніжэння цягі да цыгарэт. Да прыкладу, вы любіце пастэльных гаму і носіце яе апошнія гады. У гэты ж час вы аддаваліся згубнай залежнасці. Набыўшы туфлі неонавай расфарбоўкі або яркую спадніцу, вы як бы самой сабе дакажаце, што пачалі новую, больш яркую і правільную жыццё.\nЕшце больш яблыкаў. Не перапыняйце цягу да цыгарэт цукеркамі і лекавымі прэпаратамі. Ад цукерак вы можаце паправіцца, а для таблетак або пластыраў ваш арганізм яшчэ занадта юн, гэтыя прэпараты яму без патрэбы. Лепш назапасьцеся яблыкамі і ешце па адным замест цыгарэт. Пяць-шэсць яблыкаў у дзень пойдуць вам толькі на карысць.\nАтачэце сябе пахам цытрусавых. Купіце сабе аромалампы, набудзьце духі са свежым водарам, павесьце «пахучку» ў машыну. Пах лайма, цытрыны і грэйпфрута непрыкметна знізяць жаданне папаліць.\nЛёгкія спосабы кінуць паліць прапануюцца рэкламай. На самай справе, гэта чарговыя хітрыкі для вымантачвання грошай.\nЗбавенне ад курэння мае свае асаблівасці для юнакоў\nПарады былых курцоў адназначныя – самы лёгкі спосаб паліць, гэта заняцца спортам і, прабачце за шчырасць, сэксам. Наконт спорту ўсё адназначна. Выпрацоўка тэстастэрону пад уздзеяннем правільнай фізічнай нагрузкі непазбежная. Арганізм перамыкаецца на новы рэжым працы, і аўтаматычна зніжае ўласную патрэба ў нікатыне.\nФорум рэкамендуе паўэрліфцінгу, практыкаванні са штангай або з уласным вагой. Добрыя таксама віды трэнінгу, звязаных з затрымкай дыхання (анаэробныя нагрузкі).\nДругі спосаб хутка і лёгка кінуць паліць таксама мае чыста біялагічнае абгрунтаванне. Чым больш актыўную палавую жыццё вы вядзеце, тым лепш стымулююцца і працуюць вашыя рэпрадуктыўныя органы. Чым лепш функцыянуе ваша палавая сістэма, тым больш гармонаў андрогенов выпрацоўваецца, у тым ліку тэстастэрону.\nМы, безумоўна, ні ў якім выпадку не раім вам весці бязладнае палавое жыццё, так як, пазбавіўшыся ад курэння, вы можаце атрымаць падарунак у выглядзе непрыемнага захворвання. Рэкамендуем вам аддавацца радасцяў жыцця з каханай дзяўчынай.\nДарэчы кажучы, парады завязавших з курэннем датычацца і любові. Можа, гэта гучыць занадта рамантычна, але любімы чалавек не толькі ўпрыгожвае жыццё, але і з'яўляецца часцяком матыватар. Паабяцайце сваёй палоўцы стрымаць слова і не паліць.\nЗаменіце курэнне новай карыснай звычкай\nРэкамендацыі і парады на форуме прапануюць жанчынам адначасова з адмовай ад курэння заняцца свае знешнім выглядам. Як кажуць тыя дамы, якія ўжо не паляць, лёгка кінуць паліць іх прымусілі сур'ёзныя інвестыцыі ва ўласную знешнасць.\nЦяпер, каб памаладзець, няма патрэбы рабіць пластычную аперацыю і сур'ёзныя хірургічныя ўмяшанні. Вы можаце прайсці сеансы ў касметолага, якія ўключаюць ўвод пад скуру филеров.\nКалі маршчыны разгладзяцца, вы ўсведамляеце, як моцна курэнне старыць вас і ваша твар. Вельмі карысна таксама ў гэты час завесці хатняга гадаванца або таго, каго вы палюбіць усім сэрцам. Магчыма, вашы дзеці ўжо выраслі, пераехалі ад вас. Прыйшоўшы дадому, вы можаце паліць проста ад нуды. Калі вас будзе чакаць пухнаты камячок шчасця, які патрабуе ўвагі і клопату, прагулкі на свежым паветры, вы забудзецеся аб сваёй шкоднай звычцы.\nФорум дае мужчынам-курцам такія рэкамендацыі – зменіце імідж. Хай курыў той стары вы, са старой прычоскай і ў старых джынсах. Новы вы, у стыльнай вопратцы і моднай стрыжцы ўжо не паліце.\nЛёгка кінуць паліць мужчынам таксама будзе, калі яны зменяць на час звыклы лад харчавання. Не бойцеся, нічога сур'ёзнага вам рабіць не трэба. Адмоўцеся на месяц усяго ад трох прадуктаў харчавання – цукру, тлустага мяса і алкаголю, і вы заўважыце, што паліць вам зусім не хочацца. Таксама парады закранаюць і лад жыцця – форум рэкамендуе заняцца плаваннем, хуткай хадой або катацца на ровары.\nВідэа “Лёгкі спосаб кінуць паліць Ален Карр”\nЯк кінуць паліць? Пытанне актуальны для большасці насельніцтва зямлі. Для кожнага полу і ўзросту маюцца свае парады, якія дапамогуць назаўжды пазбавіцца ад шкоднай звычкі. Калі прытрымлівацца схем, якія выкладзены вышэй, то адмова ад курэння не будзе адбывацца хваравіта і маральна цяжка!\nСпадабаўся артыкул? Тут можна падзяліцца з сябрамі ў соц. сетках і ацаніць гэтую запіс “Лёгкі спосаб кінуць паліць”:\n← Як кінуць паліць электронныя цыгарэты\nПластыр Никоретте: водгукі курцоў →\nСкажы СТОП любы залежнасці ад алкаголю, цыгарэтнага тытуню або наркотыкаў — мы за жыццё чалавека без шкодных звычак! Пра гэта ўсе нашы артыкулы. Капіраванне старонкі 1 у 1 і частковае капіраванне частцы гэтай запісу: “Лёгкі спосаб кінуць паліць” забаронена. Усе аўтарскія правы абаронены. © 2014 - 2019 год.


Купляйце экстракт экстракта зялёнай кавы для пахудання для пахудання Здароўе - бясплатная дастаўка і без падаткаў WoopShop®\nСтрата вагі Зялёны Кава Бін экстракт для пахудання Здароўе прадукту\nСтрата вагі Зялёны Кава Бін экстракт для пахудання Здароўе прадукту адпраўлены ў заказ і будзе адпраўлены, як толькі ён зноў будзе ў наяўнасці.\nNET WT:30pcs / уп\nНумар мадэлі:Чыстыя экстракты зялёнага каву фасолі\nЭкстракт зялёнага каву ў зернях з'яўляецца найбольш эфектыўным прадуктам для страты вагі, гэта даказвае, каб спальваць тлушч вельмі хутка, без якіх-небудзь пабочных эфектаў. Вельмі здаровая і бяспечная.\nВыкарыстоўвайце Напрамак: Прымаць па адной капсуле ў дзень перад сняданкам.\nЭкстракт зялёных кававых зерняў мае шмат добрых функцый для здароўя людзей:\n-Burns тлушч хутка.\n-Helps замяніць здаровыя клеткі.\n-Уменьшается крывяны ціск.\n-Promotes сардэчна-сасудзістыя захворванні.\n-Никакие пабочныя эфекты.\nДля таго, каб атрымаць лепшы эфектыўны, калі ласка, майце добры настрой, каб узяць больш гародніны і садавіны і трымаць рэгулярныя спартыўней кожны дзень.\nмне падабаецца гэта дзякуючы woopshop\nЯ шчаслівы. Рэкамендуемы прадукт\nяк апісана, але эфект мы ўбачым пазней ... дзякуй вялікі


Чацвёртая хваля каронавіруса пачалася ў ЗША - эпідэміёлаг - 05.04.2021, Sputnik Беларусь\nЗлучаныя Штаты даўно знаходзяцца ў сусветных лідэрах па колькасці заражаных і памерлых ад каронавіруснай інфекцыі. 05.04.2021, Sputnik Беларусь\nнавіны , у свеце, грамадства, галоўнае, зша, каронавірус covid-19\n© REUTERS / SHANNON STAPLETONСпецыялісты інтэнсіўнай тэрапіі ўстаўляюць эндатрахіяльную трубку пацыенту са станоўчай рэакцыяй на COVID-19\nЗлучаныя Штаты даўно знаходзяцца ў сусветных лідэрах па колькасці заражаных і памерлых ад каронавіруснай інфекцыі.\nМІНСК, 5 кра – Sputnik. ЗША сутыкнуліся з чацвёртай хваляй каронавіруса, такое меркаванне выказаў прафесар Універсітэта Мінесоты, эпідэміёлаг Майкл Астэрхолм.\n"У пэўным сэнсе мы знаходзімся амаль у новай пандэміі", - сказаў ён у інтэрв'ю тэлеканалу Fox News.\nПры гэтым ён падкрэсліў, што ёсць і добрая навіна - яна заключаецца ў тым, што існуючыя вакцыны ад каронавіруса эфектыўны супраць "брытанскага штама".\nАмерыканскі вучоны ўдакладніў, што гэты штам значна часцей дзівіць дзяцей - на тым жа ўзроўні, як і дарослых, чаго не назіралася пры зыходным варыянце віруса. У выніку дзеці становяцца пераносчыкамі каронавіруса і эфектыўна перадаюць яго.\nУ цяперашні час у краіне праходзіць вакцынацыя ад каронавіруса - за апошні тыдзень у сярэднім за суткі вакцынаваны больш за тры мільёны чалавек. Рэкорд быў пастаўлены напярэдадні - тады былі ўведзены больш за чатыры мільёны доз.\nЦэнтр па кантролі і распаўсюджванні захворванняў ЗША (CDC) раней паведамляў, што хаця б адну дозу вакцыны атрымалі 101 804 762 чалавекі, цалкам вакцынаваны 57 984 785 чалавек.\nПа дадзеных амерыканскага ўніверсітэта Джонса Хопкінса, за ўвесь перыяд пандэміі ў краіне было выяўлена больш за 30,6 мільёна выпадкаў заражэння каронавірусам, памерлі звыш 554 тысячы чалавек.


Тры біблейскія прароцтвы, якія можа праверыць кожны | Krynica.info\nБіблія, як Стары, так і Новы Запаветы, змяшчае даволі вялікую колькасць прадказанняў. Некаторыя з іх спраўдзіліся, некаторыя ж толькі чакаюцца, а некаторыя настолькі імглістыя, што не заўсёды лёгка разабраць, ці тычацца яны падзей мінулага або будучага. Мы сабралі для вас топ-3 тых, якія можна праверыць не выходзячы з хаты.\n1. «І вывеў яго вонкі і сказаў [яму]: паглядзі на неба і палічы зоркі, калі ты можаш палічыць іх. І сказаў яму: столькі будзе ў цябе наступнікаў. Абрам паверыў Госпаду, і Ён залічыў яму гэта ў праведнасьць »(Быц. 15:5-6).\nСёння да Абрагама ўзводзяць сваё паходжанне адразу два народы, хай і варагуючыя паміж сабой – габрэі, якія паходзяць ад яго сына Ісаака, і арабы, якія паходзяць ад сына Ізмаіла. Але не толькі яны. Сваім прабацькам лічаць Абрагама і людзі, якія не маюць генетычнага сваяцтва з габрэйскім патрыярхам – вернікі аўраамічных рэлігій: юдэі, хрысціяне, мусульмане розных напрамкаў, дэнамінацыяў і тлумачэнняў. Толькі на сённяшні дзень іх агульная колькасць вернікаў па ўсім свеце налічвае мільярды чалавек. І гэта без уліку ўжо памерлых і яшчэ не народжаных.\nПра тое, што не толькі прамыя нашчадкі Абрагама могуць лічыцца яго спадкаемцамі, сведчыць наступнае прадказанне.\n2. «Прынясеце ж плады годныя пакаяньня, і ня думайце гаварыць самі сабе: бацька ў нас Абрагам, бо кажу вам, што Бог можа з камянёў гэтых узьвесьці дзяцей Абрагаму» (Лк 3: 8).\nІ калі хтосьці сумняваецца, што нашчадкі Абрагама ў абавязковым парадку павінны належаць да яго роду, то вось вам адваротнае сведчанне Ісуса Хрыста. І хоць першыя хрысціяне былі габрэямі, распаўсюдзілася хрысціянства па свеце дзякуючы актыўнай місіянерскай дзейнасці сярод іншых народаў.\nЧаму гэта стала магчымым, гаворыцца ў наступным прароцтве.\n3. «І сёньня, кажу вам, адступецеся ад людзей гэтых і пакіньце іх; бо калі гэтае пачынаньне і гэтая дзея – ад людзей, дык яно разбурыцца, а калі ад Бога, то вы не можаце разбурыць яго; [Сьцеражэцеся], каб вам не апынуцца і богапраціўцамі» (Дз. 5:38-39).\nНягледзячы на тое, што першых хрысціян пераследвалі ледзь не кожны жадаючы, што першая хрысціянская дзяржава, якая б магло абараніць вернікаў, узнікла толькі амаль праз 300 гадоў пасля нараджэння Хрыста. Нягледзячы на ганенні і пераследы, якія не спыняюцца і па гэты дзень па ўсім свеце. Нягледзячы на шматлікія грахі і слабасці саміх хрысціян, хрысціянства не разбурылася. Яно выстаяла, і яго ніхто не змог разбурыць. Як і прадказваў равін Гамалііл.\nАле пры гэтым не варта забывацца і пра наступнае:\nУсякае царства, якое разьдзялілася самое ў сабе, запусьцее; і ўсякі горад альбо дом, які разьдзяліўся сам у сабе, ня ўстоіць (Мц. 12:25).\n13.02.2019 Без рубрики, Цікава ведаць| Тэгі: Біблія, вера


Хуткім пазыкам прышоў канец - Беларуская Служба - polskieradio.pl\nХуткім пазыкам прышоў канец\n25 чэрвеня без кансультацый былі прынятыя рэгуляцыі, якія зробяць дадзены від бізнэсу стратным.\nПольскі ўрад вырашыў адчысьціць рынак ад пазыковых фірмаў, піша Dziennik Gazeta Prawna. 25 чэрвеня без кансультацый былі прынятыя рэгуляцыі, якія зробяць дадзены від бізнэсу стратным.\nДа гэтага часу ліміт гадавога апрацэнтаваньня складаў 55% ад сумы пазычкі. Пасьля таго як Рада Міністраў Польшчы прыняла аўтапапраўку да заканадаўства ў гэтай галіне ліміт складзе толькі 20% ад агульнай сумы пазычкі.\nСтаршыня Фонду разьвіцьця фінансаў Агнешка Вахніцка пераконвае, што такім надзвычайным чынам урад зьнішчыць увесь польскі сэктар пазычак. У пазычковых фірмах кошты пошуку капіталу й кошты ўтрыманьня бізнэсу настолькі высокія, што пасьля новаўвядзеньняў гэты бізнэс ня выжыве. Зараз сярэднестатыстычны прыбытак для прадпрыемцы з адной пазычкі складае прыблізна 20 даляраў.\nАднак Міністэрства юстыцыі Польшчы пераконвае, што канец пазычковай галіны фінансавага рынку цяперака не наступіць. Пакуль штогод на пазычках палякаў адпаведныя фірмы зарабляюць 705 мільёнаў эўра, падсумоўваюць у штодзённым выданьні Dziennik Gazeta Prawna.


Бялынічанін Дзмітрый Кунічнікаў прыняў удзел у сусветным фестывалі моладзі і студэндаў у Сочы | Белыничи. Зара над Друццю\nНа Сусветным фестывалі моладзі і студэнтаў, які адбыўся ў кастрычніку ў Сочы, сярод прадстаўнікоў нашай краіны быў і бялынічанін Дзмітрый КУНІЧНІКАЎ.\nПасля заканчэння СШ № 1 Дзмітрый паступіў у БДУІР і зараз вучыцца на чацвёртым курсе.\nЗ першага курса ён актыўна праяўляе сябе ў грамадскім жыцці навучальнай установы, удзельнічае ў працы студэнцкіх будатрадаў, а летась паспрабаваў сябе і ў ролі камандзіра студатрада на галоўнай будаўнічай пляцоўцы краіны – Беларускай АЭС у Астраўцы. Дарэчы, тады атрад Дзмітрыя заняў другое месца ў конкурсе на лепшы студатрад, а сам юнак заваяваў ганаровае званне лепшага камандзіра. Сёлета студэнты БДУІРа працавалі ў Санкт-Пецярбургу на будаўніцтве дзіцячай школы танцаў. Наогул, па словах Дзімы, за чатыры гады вучобы ні адзін конкурс БРСМ не абыходзіўся без яго ўдзелу. Студэнт паспеў паспрабаваць сябе як у ролі ўдзельніка, так і арганізатара іх. Менавіта дзякуючы такой актыўнай жыццёвай пазіцыі Дзмітрый увайшоў у склад беларускай дэлегацыі для ўдзелу ў Сусветным фестывалі моладзі і студэнтаў.\n– Для ўдзелу ў фестывалі мяне выбралі ад універсітэта, – расказаў ён. – У ВНУ бачаць маю актыўнасць і адказнасць ва ўсіх студэнцкіх ініцыятывах, таму вырашылі заахвоціць.\nУсяго беларуская дэлегацыя налічвала 300 чалавек. Гэта маладыя людзі з розных куткоў нашай краіны. І вельмі прыемна, што сярод іх аказаўся і наш зямляк.\nЗа восем дзён фестывалю Дзмітрый наведаў мноства лекцый, звязаных са сваёй будучай прафесіяй, меў зносіны з прадстаўнікамі іншых краін, расказваў ім пра Беларусь, Бялынічы.\n– Засталося шмат уражанняў, станоўчых эмоцый, – прыгадвае Дзмітрый. – Было вельмі цікава і пазнавальна. Пазнаёміўся з вялікай колькасцю людзей. Больш за ўсё мяне здзівіла тое, што з 180 краін, прадстаўнікі якіх прымалі ўдзел у фестывалі, наша каманда была адзінай, апранутай у аднолькавыя касцюмы. Лічу, што гэта была добрая задумка – так мы вылучаліся сярод іншых.\nДзмітрый задаволены, што яму выпаў такі шанец. Спыняцца на дасягнутым не збіраецца. Па-ранейшаму вядзе актыўны лад жыцця, а зусім нядаўна стаў сумяшчаць вучобу з працай.\nз асабістага архіва.\n← У мінулую пятніцу ў аграгарадок Вішоў завітаў народны яўрэйскі тэатр “Шалом”\nМокрый снег и не выше + 5 ожидается в выходные дни в Могилевской области →


Запісана ў в. Чыркавічы Светлагорскага р-на Гомельскай вобл - Ніжэйшая міфалогія беларусаў у сучасных запісах\nЧорт выходзіць ноччу і робіць зло. Ён лятае па дзярэўні, улятае ў комін і крадзе ўсё падрад.\nЧорта зусім не трэ называць у хаце. Калі седзіш за столом, то не трэ гойсаць ногамі. Бо ето ты калышэш чорта на ногах. А сам ен з сябе прэдстаўляе чоловека з хвостом велікім, чорны з сябе, оброслы, з лапамі. Доброго ў ём нічого нема. Ето ліхі. Чортом дзецей пугаюць. Колі вон прыйдзе, то забярэ цябе ў свой мешок.\nЧэрці ў лесе вадзіліся. Жыў дзед такі ў нашай суседняй дзеревні Прудзішчы. Звалі яго Марка. Ён быў знахарам. З чортамі вадзіўся. Вся вёска знала это і боялася яго. Мало лі, что случыцца з чалавекам. Вось такая гісторыя случылася со мною. Пойшла я ў лес, у лесе много грыбоў і ягод. Пацямнела ў лесе, і я заблудзілася. Долго блудзіла. Очінь страшно было мне тогда. І ўбачыла я штось велікае, белае. Вельмі перапугалась я. Хутка я знайшла дорогу і прыбегла домой. Не разумею, што гэто было такое.\nЗапісана ў в. Будка Рэчыцкага р-на Гомельскай вобл.\nад Грыгарэнка Еўдакіі Мікалаеўны, 1936 г. н.,\nстудэнткай Бракарэнка Н.\nЧорт – ета пасланнік д’ябла. Ён ходзя ў выглядзе чалавека. Жыве ўсюду: і ў балоце, і ў вадзе. Робіць плоха ўсім людзям, дрэнна. Каб засцерагчыся, трэба насіць заўсёды з сабой хрэсцік.\nад Загорцавай Еўдакіі Якаўлеўны, 1941 г. н.,\nЧорта нігдзе не трэ ўспомінаць. Вон і так “гнеце да скубе”. Шо-нібудзь упусціш – то это так рве чорт із рук.\nУ нас жэ коло цэркві стаіць хрэст, шо кажды год наражаюць. І колісь на етом месці рожала цыганка. Звалі её Галя. Вона не змогла добрэ родзіць і померла. А мы ж, як булі дзеўкамі, прыйшлі на этэ место ды й началі спеваць песню про Галю. Тут не з того, не з этого на цэркві появіўся велікі-велікі чорны кот. То посідзіць, то ходзіць начынае. Потом ён ужэ быў на другой стороне. Ну, чэрэз дорогу. Мы попугаліс і побеглі ў сторону Прыазерской уліцы. На етом месці, дзе кот сідзеў, начал расці нейкі велікі, здаровы круг. Чорны-чорны. І рэзко пропало. Людзі казалі, шо ето чорт бегаў ды пугаў.\nО, чорт – ета нячысцік. Увесь чорны, а на галаве два невялікія рагі, ззадзі вісіць хвост, на нагах і руках шмат вострых і мурзатых кіпцяў. У чарцей-мужыкоў ё барада, хоць і рэдзенькая, казліная. Чорт можа ператварацца ў розных жывёл і чалавека, але яго заўсёды можна пазнаць па яго прыметах, таму ён стараецца закрыць свае прыметы адзеннем, з’яўляецца ў капешоне і рукавіцах на руках.\nНільзя перад сном пра чорта ўспамінаць, а то сны плахія будуць сніцца.\nад Шыцікавай У. А., 1972 г. н.,\nЧорт – нечысць такая. Ой, не хочу пра яе і гаварыць. Я ў цэркву хажу. І табе, дзетачка, не трэба гэтае.\nад Чарнабаевай Марыі Варфаламееўны, 1922 г. н.,\nНаш дзед ішоў раз, злы такі, усё пра чорта крычаў. І тут глядзім – падае ён. А ў яго на галаве як хто дразнінай прыклаўся. Ну, чорт яму і прыклаўся, штоб на яго нічога не гаварыў. Удзень было ета. Мы на лаўцы яшчэ сядзелі.\nад Чуяшовай Г. У., 1941 г. н.,\nЧорт з рагамі, хвост з мяцёлкай. Ён бегае па зямлі і ім зямлю выцірае. Сляды свое ім замятае.\nад Грышачкінай В. А., 1969 г. н.,\nНа ноч падумаеш пра чорта, будзе ўсю ноч сніцца, а ты будзеш крычаць у сне. Баіцца, калі хрысцішся.\nЧорт – это маленькое созданне всё чорнае, вушы и нос у него, как у свинни, на голове – рожки, на ногах и руках у него капыты, ёсць хвост, как у каровы. Он слуга сатаны. Считаецца, што когда качаеш ногой, то катаеш чорта. У нас в деревне был заброшаны дом, раньше там жила женщина, которую считали ведьмой. Так по ночам видели, как по крыше этого дома бегали чорты. Так позвали батюшку, посветили дом, и всё прошло.\nПро чорта, про беса дажа ў добрае врэмя ніколі про яго ня трэба ўспамінаць, дажа ў хаце і нідзе. Бывае, што-небудзь гаворыш да скажаш: “Ну яго к чорту”. Такія словы ніколі-ніколі ня трэба ўпотрабляць, бо эта тая самая ведзьма.\nЗапісана ў в. Ленін Жыткавіцкага р-на Гомельскай вобл.\nад Сасноўскай Евы Аляксандраўны, 1940 г. н.,\nстудэнткай Сачыловіч Д.\nСорак – семдзесят год таму назад у вёсцы Шырокае было такое. У двінаццаць часоў ночы, калі моладзь гуляла ў адной хаці, адзін малады хлопец выйшаў на вуліцу пакурыць. Прастаяўшы некалькі мінут, ён, падняўшы галаву, застыў ад неажыданнасці: перад ім стаяла цень чарта. Хлопец упаў в обмарак. Калі ўсе збегліся – усё знікла. Пасля вечарынкі прайшло дні тры і куча дзевак, якія спяшаліся на вечарынку, зноў пабачылі гэтага чарта. Яго выгляд: стаяў на чатырох капытах, з рагамі, з носам, як у свінні, хвост быў длінны, а шэрсць – чорная.\nДзяўчаты так спугаліся, што адна не вытрымала і памёрла. Пасля гэтага людзі вёскі гэтай сабралі грошы з каждага чалавека і пазвалі папа, каб той пасвяціў, прапеў малітвы. У канцы і ў началі дзярэўні паставіў храсты, каб гэты чорт ні з адной, ні з другой стараны дзярэўні не зашоў.\nЗапісана ў в. Стоўпня Рагачоўскага р-на Гомельскай вобл.\nад Атрохавай Марыі Трыфанаўны, 1929 г. н.,\nстудэнткай Цвердзінай Р.\nРаньшэ хадзілі ж дзеўкі на попрадкі. Лучына гарэла. Пралі кудзель. Адзін раз прыходзяць дванаццаць чарцей з хвастамі. Яны – абыкнавенныя хлопцы. Паселі на лаўкі і ждуць, калі дзеўкі напрадуцца. Яны б іх ужо падушылі. А дзеўкі – дай Бог ногі. О! Яны прыляцелі да самай кворткі, і тут певень: “Ку-ка-рэку!” І яны зніклі.\nА яшчэ бацька расказваў. Калісьці едуць па дровы ў лес. Рэжуць дровы, і вяселле ідзе, такое вяселле. Хлопцы з дзеўкамі етыя самыя. І яны так пяюць. А коні так равуць, аж на дыбы становяцца. О! Ня ўспелі яны воз пакласці ехаць, назад ідуць. Пеўні запелі, яны шчэзлі. Дак вот яны, тыя чэрці.\nЗапісана ў в. Перавалока Рэчыцкага р-на Гомельскай вобл.\nад Карака Ганны Яўхімаўны, 1928 г. н.,\nстудэнткай Дорах Я.\nКалісьці мне мая матка расказывала, як адзін мужык пасварыўся са сваёй жонкай і сказаў ёй, што пойдзя павесіцца, а сам пашоў і лёг спаць. Дык яго ўсю ноч чорт душыў, гаварыў, што калі хацеў павесіцца, дык вешайся. А калі мужык праснуўся, дык ў яго на шыі былі красныя пятны, як быццам бы яго душылі.\nЗапісана ў в. Рагінь Буда-Кашалёўскага р-на Гомельскай вобл.\nад Макаранка Таццяны Трафімаўны, 1935 г. н.,\nстудэнткай Цейкінай К.\nЧорт – нячыстая сіла. Ён валасаты, з рагамі, на нагах капыты, а лыч, як у свінні. Ён губіць людзей. Ён любіць п’яных людзей, ён імі ўпраўляе. П’яныя людзі робяць тое, што ім прыказвае чорт. Мая ўнучка (ей 20 год) расказвала мне случай. Яны з падругамі і хлопцамі спраўлялі дзень раждзення. Трохі выпілі і пабачылі, што адной дзевачкі няма. Яна зайшла ў пограб, які быў у доме, а там была вада. Хлопцы выцягнулі яе, яна была мокрая і гаварыла, што там яе звалі нейкія дзяўчыны. Яшчэ чуць-чуць бы – і яна магла б упасці на банкі. Я думаю, што гэта яе звалі чэрці з сабой. Чорт, ён баіцца, калі крэсцяцца, ён баіцца царквы. Калі чалавек носіць крэсцік, ён засцерагаецца ад чорта.\nЗапісана ў в. Плесавіцкая Слабодка Жлобінскага р-на Гомельскай вобл.\nад Крышневай Фені Максімаўны, 1922 г. н.,\nстудэнткай Усікавай М.\nКазалі, ехаў чоловек, возіў молоко, да што-то яго налякало. Вон кажэ: “Еду-еду я дорогою, лежыць овечка. Ну, вон кажэ: “Я ту овечку положу на воз”. Як вон положыў… покінуўса – ужэ нема той овечкі, ужэ тая овечка наперэдзі. Вон думае: “Хм, як ее ліхо скінуло з того воза? Я ее зноў положу”. Вон положыў ту овечку, вона ўпала. Вон думае: “Нека поважнела… Положыў – лежыць”. “Чорт ее заберы, думае, буду на цебе гледзець”. Выехаў – зноў той овечкі нема! Поперэду та овечка ідзе. Ляк мене ўзяў. Я стаў ее браці, а вона як засмеецца! Засмеяласа, і толькі бліснуло, і не стало ні той овечкі, нічого.\nНу, перэўтворылосо ж нешчо, сатана неке перэўтворылосо в таку овечку. Так зразу лёгкее було, а потом важней, важней.\nЗапісана ў в. Атвержычы Столінскага р-на Брэсцкай вобл.\nад Вабішчэвіч Надзеі Тарасаўны, 1940 г. н.,\nстудэнткай Казакевіч Л.\nЧорт – эта малы чалавек з рагамі і хвастом, ён дзелае людзям зло.\nЗапісана ў в. Рудня-Бурыцкая Лоеўскага р-на Гомельскай вобл.\nад Тачыленка Лідзіі Трафімаўны, 1927 г. н.,\nстудэнткай Шаціцкай М.\nБабуля мне распавяла таку гісторыю. Жыла ў вёсцы дзяўчына. Усе аднавяскоўцы гаварылі, што проклятая была. Яе маці пракляла, і яна стала слабая на розум. Яе чэрці падхаплівалі і па лесе ганялі. Бегала па лесе днём, а чэрці яе ганяюць, а ноччу дадому прыводзяць. Тады маці яе пайшла ў царкву Бога маліць. Вось аднойчы дзеўку прыганяюць дадому, а маці, гэтак ёй падсказалі, узяла кніжку з малітвамі і пачала чытаць, хрысціць дзверы і гаварыць “амін”. Чуе маці, што нехта тапоча, яна пачала малітву чытаць. А дачка яе ў той момант на печы сядзела. Тады маці ўзяла пояс ды крэст і палезла на печ, дык дачка пачала яе кусаць, але маці ўдалося надзець крэсцік на яе і абвязаць поясам. Дачка заснула і з тых пор больш не ўцякала.\nЗапісана ў в. Данілаўка Ельскага р-на Гомельскай вобл.\nад Грыневіч Таццяны Васільеўны, 1925 г. н.,\nстудэнткай Анціпенка Ю.\nЧорт – ета нячыстая сіла. Звычайна чорнага цвету, з капыццем, ні то як у свінні, ні то як у казла. Ён з вухамі парасяччымі, з длінным хвастом, страшны-страшны, вуй! Ішчэ ведаю, што нільзя плявацца адзін на аднае. Бо на тым свеце прыйдзецца гарачую скавародку языком аблізваць. Ішчэ нільзя, калі адну нагу пакладзеш на другую і пачынаіш калыхаць. Бо ета ты зусім ні сябе забаўляіш, ні свае нервы ўспакаіваіш, а чорнага чорта калышыш. І вабшчэ, лучшы ні казаць ета паганае слова ў хаце. Ды і ні толькі ў хаці, вабшчэ нідзе. Бо ён тады радуіцца, што ўспомнілі іго, ды і пачынае вылязаць.\nЗапісана ў г. Буда-Кашалёва Гомельскай вобл.\nад Лахманковай Кацярыны Арцёмаўны, 1926 г. н.,\nстудэнткай Ліпскай Ю.\nРасказвала мне аднойчы суседка. У адной яе знаёмай жанчыны вельмі шмат піў мужык. Як зараз помню. Папрасіў ён у яе грошай на гарэлку, дык яна не дала. Сказала, што лепей у магазін сходзіць і купіць што-небудзь, чым дась яму грошай. Купіла яна шмат чаго і вяртаецца дадому. Засталося ўжо не шмат ісці. Раптам падаліся ёй мужыкі вялізныя такія на кані. Едуць і гавораць ёй: “Паглядзі, у каня зубы якія”. Паглядзела яна на каня, а гэта яе мужык стаіць. Ён павесіўся, а чэрці на ім едуць. Спачатку жанчына не паверыла сваім вачам. Прыйшла яна дадому, а сапраўды яе мужык павесіўся. Гавораць, калі чалавек павесіцца, адразу чарцям пападзе, больш нікому.\nад Грыневіч Соф’і Міхайлаўны, 1928 г. н.,\nМужыкі ішлі па лесу і заблудзілі. Сустракаюць яны па дарозе мужыка з другога сяла. Дык ён пачаў іх у госці зваць да сябе на вяселле. Сказаў, што ў дзяўчыны з вашага сяла сёння вяселле. Згадзіліся яны. Прыехалі, прывязалі каней і зайшлі ў хату. Пасядзелі крыху. Прывозяць дзяўчыну ў хату. Мужыкі адразу прызналі яе і думаюць, чаго ж у яе галава такая прыгожая. Сталі яны іграць, стаміліся, і адзін з іх выцер сабе лоб занавескаю. І ўсе-ўсе раптам зніклі. І дапетрылі яны, што гэта іх чэрці вазілі. Селі на каней і дадому хутка памчаліся. Прыехалі, а ім гавораць, што дзеўка ў іхнім сяле павесілася. Яны спыталіся, што за дзяўчына, а гэта была тая ж самая, што і на вяселлі. А яна чарцям душу аддала. Пахавалі яе за могілкамі, бо такіх на могілках не хавалі. Лічылі, што гэта прыносіць гора.\nад Майстрэнка Любові Якаўлеўны, 1925 г. н.,\nЖыў некалі ў нашым мястэчку чалавек. Звалі яго Мар’ян. У яго была вельмі цікавая карова. А цікавая была таму, што давала яна столькі малака, сколькі не дало б пяць іншых кароў. Малако гэтай каровы было вельмі густое. Аднавяскоўцы нават зайздросцілі і гаварылі, што малако яе падобнае на смятану. І вось калі аднойчы ўсе сустракалі сваіх кароў з пашы, суседкі Мар’яна нешта шапталіся, пазіралі на яго карову і ўсміхаліся. З таго дня карова Мар’яна пачала даваць мала малака, а потым малако знікла зусім. Зразумеў тады Мар’ян, што гэта нейкая нечысць. Звярнуўся ён тады да адзінай у вёсцы знахаркі, якую звалі Варвара. Яна дапамагла выратаваць карову, але ж малако гэтай каровы не было ўжо такім густым.\nЗапісана ў в. Санюкі Ельскага р-на Гомельскай вобл.\nад Працівенскай Анастасіі Міхайлаўны, 1931 г. н.,\nМая бабуля расказвала. Праўда, ужо даўно гэта было. Ехалі два хлопцы неяк даўно, як зараз помню, на Калядкі. Сабраліся дзеўкі ў лазні, каб паваражыць. А да адной з дзяўчын прывязаўся маленькі брат. Яна ніяк не магла адвязацца яд яго і ўзяла з сабой. Яны пачалі варажыць, а брат пазіраў, як гэта яны варажыць будуць. Селі яны на стул, закрыліся трапкамі і паклалі кальцо, а побач паставілі стакан і глядзяць. Заходзяць нечакана ў лазню тры хлопцы. Прыгожыя былі такія, ажно ўсе здзівіліся. Ніхто не ведаў, адкуль яны ўзяліся. Брат заўважыў у іх нешта незвычайнае і сказаў: “Я на вуліцу пайду, але мне аднаму боязна, няхай сястра ідзе са мной”. Хлопцы згадзіліся, але сказалі, каб абавязкова вярнуліся. Выйшлі яны – і ўцякаць. А тыя хлопцы заўважылі і давай даганяць, а ў іх ззаду з’явіліся хвасты вялізныя і чорныя. Неяк яны ўцяклі і зачыніліся. Ранкам пачалі расказваць бабулі і дзядулі, што з імі адбылося. А бабуля адразу сказала: “Гэта нячыстая сіла была”. Калі яны пайшлі паглядзець, што здарылася з іншымі, то заўважылі, што там толькі абодраныя скуры вісяць.\nад Савянок Марыі Васільеўны, 1936 г. н.,\nЧэрці жывуць у балотах, яны зацягваюць туды людзей і топяць іх. Чорт – гэта што таке падобнае на нячыстую сілу, і ён заўсёды шкодзіў людзям.\nЗапісана ў г. Нароўля Гомельскай вобл.\nад Адаменка Браніславы Станіславаўны, 1937 г. н.,\nстудэнткай Кабярэц Я.\nЧорт – з’ява, якая настроена проціў Бога.\nЧортам абычна называюць мурзатага, чорнага, немытага, небрытага ці сільна п’янага чалавека. Таму наўздагон яму крычаць: “Вон, чорт пайшоў”. Чорт – ета яшчэ і нячыстая сіла.\nЧорт такей, як і чалавек, з рожкамі і хвастом. Чорны, гразны. Ногі такія, як у абеззян. Нельзя пасылаць к чорту, к д’явалу. Чорт быў страшней д’явала.\nЗапісана ў в. Усцінавічы Краснапольскага р-на Магілёўскай вобл.\nад Шалыгінай Ніны Іванаўны, 1946 г. н.,\nстудэнткай Семчанка А.\nКацярына Паборцава Рэгіянальна-лакальныя парадыгмы міфалагічнай прозы Гомельшчыны: вобраз вадзяніка.........................................................................\nЕкатерина Поборцева Мифологическая проза Гомельщины: к проблеме разнообразия сюжетных типов мифологических рассказов о ведьме………………..\nКацярына Паборцава Матывы міфалагіческіх аповедаў беларусаў пра лесавіка (на матэрыяле фальклору Гомельшчыны).......................................................\n1 У артыкуле выкарыстаны фактычныя матэрыялы архіва вучэбна-навуковай фальклорнай лабараторыі кафедры беларускай культуры і фалькларыстыкі Гомельскага дзяржаўнага ўніверсітэта імя Ф. Скарыны.


231-я артиллерийская бригада вернулась с полевых учений | Лепель. Лепельский край. Районная газета\n23.10.2018 168 Лепельскi край Комментариев нет\nНядаўна 231-я артылерыйская брыгада вярнулася з чарговага палявога выхаду. Тэхніка і людзі прыбылі чыгуначным саставам на станцыю Заслонава, а потым колавыя машыны рушылі на месца пастаяннай дыслакацыі ў Бароўку па дарозе праз Лепель, гусенічная ж тэхніка — напрасткі праз лес.\nУ гутарцы камандзір брыгады палкоўнік Аляксей Хахлоў расказаў:\n— Выехалі на палігон 14 верасня амаль усім штатным складам брыгады, на месцы пастаяннай дыслакацыі засталіся толькі дзяжурныя змены, каб несці ахову ды падтрымліваць гаспадарку ў жыццядзейным стане.\n— Вучэнні доўга працягваліся?\n— Роўна месяц, у Бароўку вярнуліся 14 кастрычніка. Аднак адразу адзначу: праведзеныя мерапрыемствы — гэта не вучэнні, а палігонны выхад. Ёсць паміж імі некаторыя адрозненні арганізацыйнага характару. Людзям цывільным, далёкім ад вайсковай службы, яны мала зразумелыя, але для вайскоўцаў важныя, істотныя. Палігонныя выхады праводзяцца звычайна па завяршэнні навучальных цыклаў, каб на практыцы замацаваць веды і навыкі, якія атрыманы ў навучальных класах, тэарэтычна. 231-я брыгада на працягу года двойчы, вясной і восенню, выязджае на палігоны. Вучэнні — больш значныя мерапрыемствы, у якіх могуць быць задзейнічаны некалькі вайсковых часцей і нават вялікія вайсковыя злучэнні.\nАпошні выхад праводзіўся на палігоне пад Асіповічамі. Гэта добра знаёмае месца для бароўскіх артылерыстаў, там яны страляюць рэгулярна.\nУвогуле, у Беларусі не так шмат месцаў, дзе артылерыстам можна было б свабодна, лёгка практыкавацца ў стральбе. Асабліва цяжка ў гэтым плане ракетчыкам. Справа ў першую чаргу ў дальнябойнасці сучасных артылерыйскіх і ракетных сістэм. Напрыклад, гарматы 2А65, 2С5 могуць пасылаць снарады на далёкасць да 28,9 і 33,1 кіламетра адпаведна, рэактыўная сістэма 9П140 “Ураган” страляе да 35,8 кіламетра. На ўсёй траекторыі палёту снарада да цэлі нельга дапусціць, каб былі людзі, пабудовы, населеныя пункты. Падобных пустых абшараў на тэрыторыі Беларусі няшмат. Адным з такіх і з’яўляецца асіповіцкі палігон.\n— У першую чаргу ўпор робіцца на выкананне баявой работы, зладжанасць у падраздзяленнях, трапную стральбу, — распавядае Аляксей Міхайлавіч. — Аднак выдатныя вынікі ў баявой рабоце немагчымыя без карпатлівай, зладжанай падрыхтоўчай працы, без надзейнага тылавога забеспячэння. Вобразна кажучы, салдата спачатку трэба накарміць, апрануць, пасяліць на палігоне ў палатку, навучыць яго правільна абыходзіцца з баявой тэхнікай, загадзя падвезці паліва для баявых машын, снарады, і толькі потым можна патрабаваць добрых вынікаў, трапнай стральбы. У апошнім палігонным выхадзе служба забеспячэння, у першую чаргу рота матэрыяльнага забеспячэння і рамонтная рота, выдатна сябе праявілі.\n— Якое з баявых падраздзяленняў сябе найлепшым чынам праявіла?\n— Выдзеліць кагосьці складана, немагчыма, ды і не хачу, шчыра кажучы. Усе выдатна працавалі, разам дзейнічалі на агульны высокі вынік. Хіба толькі на апошнім выхадзе больш пільная ўвага ўдзялялася дзейнасці рэактыўнага артылерыйскага дывізіёна. Справа ў тым, што якраз у гэты час праводзіцца спаборніцтва ўсіх рэактыўных артылерыйскіх дывізіёнаў Узброеных сіл Рэспублікі Беларусь. Наш дывізіён прымае актыўны ўдзел у спаборніцтве. У рамках спаборніцтваў выконваліся заданні па разгортванні баявых машын на агнявых пазіцыях, стральбе па розных цэлях, хуткім адыходзе ад агню праціўніка і шмат іншых. У такіх інтэнсіўных умовах важная дзейнасць кожнага нумара разліку. Толькі ад зладжаных сумесных дзеянняў залежыць канчатковы вынік. Паводле апошніх звестак, наш рэактыўны артылерыйскі дывізіён у спаборніцтвах займае адны з лідзіруючых пазіцый, ёсць усе шанцы сёлета заняць прызавое месца. Усе правяраючыя адзначалі высокую зладжанасць работы на батарэях, выдатнае веданне асабовым складам сваіх абавязкаў і бездакорнае выкананне іх, а таксама высокія маральна-псіхалагічныя якасці. Кожны салдат быў настроены на дасягненне высокага выніку, кожны адчуваў адказнасць, найперш перад сваімі таварышамі, перад усім калектывам.\n— Наколькі памятаю, у брыгадзе даволі шмат салдатаў, толькі нядаўна прызваных.\n— Не зусім так. З апошнім прызывам брыгада прыняла маладое папаўненне ў маі, але іх не дужа шмат было. Яны паспелі за тры месяцы асвоіць складаную вайсковую навуку, навучыліся правільна абыходзіцца з баявой тэхнікай. Таксама некалькі чалавек прыбылі для чарговага праходжання службы ў рэзерве. Яны паспелі адслужыць яшчэ менш, але таксама здолелі паказаць высокія вынікі. У гэтым вялікая заслуга афіцэраў дывізіёна, у першую чаргу яго камандзіра маёра Аляксандра Ладзіка і камандзіраў батарэй старшага лейтэнанта Канстанціна Рабчэні і старшага лейтэнанта Дзмітрыя Коля.\nКамандзір рэактыўнага артылерыйскага дывізіёна маёр Дзмітрый Ладзік толькі два месяцы камандуе падраздзяленнем. Аднак у брыгадзе не чужы, амаль увесь яго службовы лёс звязаны з гэтай вайсковай часцю. Ён прайшоў тут многія ступені, сфарміраваўся як афіцэр, працяглы час служыў у штабе. На пытанне, як удалося выйсці на лідзіруючыя пазіцыі ў спаборніцтве, адказаў:\n— Напэўна, зоркі сышліся. А калі казаць сур’ёзна, вялікая заслуга ў дасягненні высокага ўзроўню вывучкі былога камандзіра дывізіёна падпалкоўніка Дзмітрыя Дружыніна, які нядаўна атрымаў павышэнне, стаў намеснікам камандзіра брыгады. Абавязкова трэба пахваліць камбатаў. Яны непасрэдна працавалі і зараз працуюць з салдатамі.\n— Як думаеце, можа дывізіён заваяваць перамогу ў спаборніцтве?\n— Усё магчыма. Аднак яшчэ не адстраляліся некалькі аналагічных дывізіёнаў з іншых вайсковых часцей. Ведаю, што там таксама з усёй адказнасцю ставяцца да вучэбнага працэсу. Пажывём — пабачым.\nПотым мы прайшлі да боксаў рэактыўнага артылерыйскага дывізіёна. Некаторыя машыны ўжо стаялі ў памяшканнях, іншыя выехалі на пляцоўку перад брамамі. Як і належыць, пасля палявога выхаду тэхніку трэба абслужыць. На палігоне яна эксплуатуецца ў самых жорсткіх умовах: перамяшчэнні па перасечанай мясцовасці, у пяску, балотах, праца на мяжы магчымага, баявая стральба — усё гэта не лепшым чынам адбіваецца. Машыны трэба рамантаваць, змазваць механізмы, замяняць зношаныя дэталі — гэтым і займаюцца салдаты дывізіёна. Сярод іх двое ўраджэнцаў Лепельшчыны — радавыя Мікіта Азаронак і Іван Залатуха.\nМікіта да прызыву паспеў закончыць вучобу ў Гарадоцкім каледжы, дзе асвоіў спецыяльнасць тэхніка-электрыка. Жыве ў Стаях. Уладкаваўся ў філіял “Дражна”, працаваў электрыкам. Кабелі, лямпачкі, электраматоры — спраў заўсёды хапала. А вось у дывізіёне яго прызначылі механікам-вадзіцелем баявой машыны — ракетнай устаноўкі “Ураган”. Як, дарэчы, і Івана, толькі ён служыць у другой батарэі. Іван Залатуха жыве ў Лепелі, на вуліцы Валадарскага, выпускнік Лепельскага аграрна-тэхнічнага каледжа па спецыяльнасці тэхнік-механік, працаваў на рамонтна-механічным заводзе слесарам-інструментальшчыкам.\nПраз месяц хлопцы будуць звальняцца з тэрміновай службы, вяртацца ў цывільнае жыццё, так што мінулы палігонны выхад стаў для іх апошнім.\n— Што на апошнім палігоне асабліва запомнілася? — пытаюся ў Мікіты.\n— Не магу выдзеліць штосьці асабліва. Патлумачу так. Мяне прызвалі паўтара года таму. Першыя некалькі месяцаў я адслужыў у Печах, там праходзіў перападрыхтоўку на механіка-вадзіцеля баявой машыны. Вярнуўся ў Бароўку. Першы палігонны выхад быў вясной, другі — цяпер. Іх, як бачыце, было не так і шмат, таму кожны па-свойму адметны, але выдзеліць штосьці складана.\n— Жылі ў палатках, па начах мерзлі?\n— Так, жылі ў палатках. Іх прывезлі з сабой, самі выставілі. Аднак не мерзлі. Па-першае, палаткі добра ацяпляліся. Мы, выязджаючы, узялі з сабой некаторы запас дроў. А потым паліва рэгулярна падвозілася. Так што мелі магчымасць жыць у максімальна магчымым у палявых умовах камфорце, своечасова сушыць абмундзіраванне. Наконт харчавання скажу, што таксама было ўсё на належным узроўні. Гарачая каша з палявой кухні — смачная рэч.\n— Якія планы пасля службы? — пытаюся ў Івана Залатухі.\n— Шчыра прызнацца, канкрэтных пакуль што няма. На рамонтна-механічны завод назад вяртацца няма ахвоты. Заробкі там, наколькі памятаю, не вельмі высокія. Паспрабую пашукаць што-небудзь больш высокааплатнае. Бо трэба ладзіць сям’ю, вырашаць пытанні з жыллём.\nМікіта Азаронак дадаў:\n— А я, магчыма, вярнуся на “Дражна”.\n— Ці сустракаліся пад час палігоннага выхаду з калегамі з іншых рэактыўных дывізіёнаў? Вы ж ведалі пра спаборніцтвы.\n— Перасякаліся, — адказаў Мікіта, — аднак магчымасцяў для цесных узаемаадносін не было. У кожнай вайсковай часці былі свае палаткі, стрэльбы праводзіліся ў розныя дні, з розных пазіцый, таму размовы былі рэдкімі, выпадковымі.\nНа здымках: будні ваенных вучэнняў.\nФота аўтара і з архіва 231-й артылерыйскай брыгады.\n← Парни Лепельщины готовы к службе в армии\nРаботники Лепельского ТЦСОН окажут помощь в любое время →\nЗ пачатку года ваенным камісарыятам выяўлены двое прызыўнікоў, якія дапусцілі грубае парушэнне правілаў воінскага ўліку


Творчыя ідэі ў цяжкія часы Кароны - сямейны блог Лад жыцця\nКарона, адзінота і давайце зробім усё магчымае\nУ сярэдзіне сакавіка палітыкі вырашаюць сур'ёзна скараціць жыццё грамадзян Германіі. Я не хачу меркаваць, каб меркаваць, ці былі апраўданыя гэтыя меры Кароны. Умовы былі такія, і мы павінны былі бачыць, што мы можам з гэтым справіцца.\nНевялікая гісторыя пра Карону\nЯ сам - той, хто імкнецца зрабіць лепшае з усіх магчымых сітуацый. І таму, зразумела, у гэты час я таксама думаў пра тое, як лепш змагацца з гэтымі правіламі.\nЗрабіце максімальную карысць ад абмежаванняў Кароны -\n© Альянс / Adobe Stock\nУ мяне трое дзяцей, усе яны выраслі, усіх ужо няма дома, усе яны з нагамі на зямлі. Мы сям'я, якая любіць бачыць адзін аднаго, сядзець разам, есці, гуляць, што б ні рабілі вялікія сем'і.\nРаптам гэта ўжо было немагчыма. Спачатку мяне гэта не так хвалявала, бо мы не абавязкова бачыліся раз на тыдзень, нават у "звычайны" час.\nІ, нарэшце, ёсць таксама тэлефон і WhatsApp. Але праз тры-чатыры тыдні, як маці (аднойчы маці, заўсёды маці), я павольна станавілася неспакойнай і сумавала па сваіх дзецях.\nДык што я зрабіў?\nЯ дамовіўся сустрэцца з дзецьмі індывідуальна. У суботу, калі надвор'е было цудоўным, я пачаў экскурсію.\nЯ сустракаўся з кожным дзіцём тры гадзіны. Да гэтага я стаяў дома і клаў булачкі, спяк невялікі пірог і рабіў тэфтэлі і бульбяны салата.\nЯ сустрэўся на сняданні з першым дзіцем. Мы селі на коўдру ў парку перад яе домам і елі булачкі. Вядома, мы шмат балбаталі і смяяліся.\nПотым я перайшла да другога дзіцяці. Перад дзвярыма невялікая пляцоўка з замацаванымі сталамі і крэсламі. Дзіця варыла каву і прыносіла кубкі. Затым мы праседзелі там добрыя тры гадзіны з кавай і пірожным.\nДнём я паехаў дадому і сустрэў трэцяе дзіця ў суседняй вёсцы. Мы елі фрыкадэлькі і бульбяны салата. Мы шмат смяяліся і атрымлівалі задавальненне ад часу.\nЯ вярнулася дадому каля 18:00 і была задаволенай мамай, бо ведала, што з усімі дзецьмі ўсё добра.\nЧаму я гэта кажу? Ну, мы ў цяперашні час жывем у час, які на самай справе ўсё, але не просты, і тым не менш вы заўсёды можаце стварыць выдатныя моманты, якіх вы можаце чакаць, якія дадуць вам сіл ісці далей. Нягледзячы на Карону і патрабаванне маскі.\nДарэчы, усе дзеці патэлефанавалі ў той жа вечар і яшчэ раз вельмі падзякавалі ім за гэтую выдатную ідэю.\nУ вас ёсць пытанні, прапановы ці крытыка? Проста каментуйце альбо размаўляйце з намі!\nЧаму ў нас вянок Адвэнту - дзіцячае пытанне\nЧаму мы жаўчуем з зайздрасцю - пытанне дзіцяці\nМы малюем вашу фатаграфію\nРазмалёўка ў нас нарадзілася дзіця\nГумар - Кажа авечка на газонакасілку\nАўтар супрацоўнікі рэдакцыіВызвалены кс 7. Кастрычнік 2020 16. Кастрычнік 2020 катэгорыі здароўе і харчаваннеПазнакі Карона, Кавід, Каранавірусная інфекцыя covid19, Familie, Выклікі, Probleme\nназад Папярэдні допіс: Ці можаце вы пайсці з дзецьмі ў оперу?\nбольш Наступны допіс: Партнёрства і эротыка


Лепшых прадстаўнікоў ВНУ сабраў Рэспубліканскі баль выпускнікоў. Павіншаваць маладых людзей прыехаў Прэзідэнт Беларусі\nЯшчэ ўчора студэнты, а сёння ўжо будучыня Беларусі: свяцілы медыцыны, вялікія спартсмены, таленавітыя праграмісты, настаўнікі.\nЛепшых прадстаўнікоў кожнай з ВНУ сабраў Рэспубліканскі баль выпускнікоў, які ў гэтыя хвіліны праходзіць у "БелЭкспа". У гэтую залу кожнага з іх прывяла імправізаваная залатая дарога поспеху, па якой маладыя спецыялісты робяць свае першыя крокі. Павіншаваць маладых людзей прыехаў Прэзідэнт Беларусі. Адкрываючы свята, Кіраўнік дзяржавы прызнаўся, ён рады вітаць таленавітых, прыгожых, натхнёных маладых людзей і звязвае з імі залатую будучыню нашай краіны.\nСёлета дыпломы выпускніка атрымалі 56 тысяч чалавек. Сёння ў зале 226 выпускнікоў: выдатнікі вучобы, пераможцы міжнародных алімпіяд і конкурсаў, лаўрэаты спецыяльных фондаў. Кожнага з іх на галоўны выпускны баль рэспублікі прывялі мэтанакіраванасць і поспехі, выяўленыя за гады вучобы. Лепшым з лепшых, а гэта 7 выкладчыкаў і 16 выпускнікоў з розных куткоў краіны, асабістыя падзякі ад Прэзідэнта.\nВыпускнікі паабяцалі Аляксандру Лукашэнку апраўдаць чаканні. А ў памяць аб сустрэчы ўручылі Кіраўніку дзяржавы падарунак ад імя ўсіх удзельнікаў балю. Пасля гэтага ўрачыста адкрылі дарогу ў паспяховую будучыню краіны, а яна складаецца з поспеху кожнага беларуса.\nУ Беларусі плануюць увесці крымінальную адказнасць за прапаганду нацызму\nЗборная Беларусі завяршае выступленне на ўніверсіядзе з дзевяццю ўзнагародамі\nДзіна Сазанавец пацвердзіла статус лепшай цяжкаатлеткі Еўропы


Вацлаў Гавэл у камэнтарах\n04 красавік 2009, 16:24\nРазвагі і меркаваньні грамадзкага рэдактара тыдня Вацлава Гавэла камэнтуюць беларускія палітыкі, навукоўцы і грамадзкія дзеячы.\nГавэл: “Дзе няма свабодных грамадзянаў – там паступова чэзьне і эканоміка”. Вацлаў Гавэл прапануе свой погляд на тое, што першаснае: быцьцё ці сьвядомасьць.\nАлесь Анціпенка: Чалавек робіцца рэччу\nНе магу не пагадзіцца з развагамі шаноўнага спадара Гавэла, бо ён вызначае, можа быць, адну з самых вялікіх болевых кропак сучаснага сьвету.\nЯшчэ ў 50-я гады мінулага стагодзьдзя нямецкі філёзаф Карл Ясперс адзначыў, што нашыя грамадзтва і час уваходзяць у эпоху прымітывізму. Што чалавек робіцца павярхоўным і павярхоўнымі ж рэчамі жыве.\nІ Ясперс не памыліўся: чалавецтва ўвайшло ў грамадзтва спажываньня. Дзе сапраўды матэрыяльныя аб’екты і задавальненьні робяцца паўсядзённай справай чалавека. І ўрэшце рэшт чалавек губляе сябе ў рэчах. Ён губляе сябе ў нейкіх памкненьнях мець гэтыя рэчы.\nІ менавіта гэтыя памкненьні мець рэчы, а ўрэшце і быць рэччу, якраз і няволяць чалавека.\nУ гэтым сэнсе Гавэл таксама вельмі слушна пры канцы адзначае, што ў сапраўднасьці мерай чалавека ёсьць ня ён сам, а – тая свабода і той свабодны розум, які чалавек мае і культывуе ў самім сабе.\nВ.Гавэл: Небясьпечна, калі б нешта магло “запахнуць” як экспарт нашай сыстэмы. Напярэдадні першага візыту ў Прагу прэзыдэнта ЗША Барака Абамы наша Радыё папрасіла спадара Гаўла згадаць і яго папярэдніка. Джордж Буш заканчваў свой тэрмін пад усё больш чутную крытыку. Гэта нейкім чынам спрычынілася і да таго, што бушаўская ідэя “прасоўваньня дэмакратыі” ня вельмі папулярная цяпер. Што наконт гэтага думае Вацлаў Гавэл і якая яго парада новай адміністрацыі ЗША?\nПётра Садоўскі: Шанцаў дабудаваць нацыянальную ідэнтычнасьць, застацца нацыяй у нас больш на захадзе\nНавуковец, дэпутат нацыянальнага парлямэнту, дыплямат Пётра Садоўскі:\n– Дзе праходзяць межы Эўропы ці кажучы сучаснай паліталягічнай мовай Эўрапейскага Зьвязу, – гэтае пытаньне пачалі ставіць яшчэ недзе ў ваяемнаццатым-дзевятнаццатым стагодзьдзях. Напрыклад, у вельмі вядомай да рэвалюцыі працы Карамзіна "Записки русского путешественника". Ды й шмат эўрапейцаў-падарожнікаў шукалі адпаведны адказ.\nНатуральна, я далучаюся да Вацлава Гавэла – Беларусь гістарычна адносіцца да Эўропы. Межы ЭЗ мусяць праходзіць па мяжы, дзе некалі гістарычна спыніўся распаўсюд Магдэбурскага права, дзе была гарызантальная структура ўлады, а не пірамідальная, візантыйская.\nІ гэта пры тым, што ад тае пары ў нас, беларусаў, засталіся ну хіба што адныя веды.\nКанечне, мы маем небясьпеку заўсёды заўсёды балянсаваць, быць на раздарожжы, зьведваць уплывы і тыя, і тыя…\nАле каб захавацца, калі мы хочам дабудаваць сваю нацыянальную ідэнтычнасьць і застацца нацыяй, то, натуральна, шанцаў болей на захадзе. Бо там шмат малых народаў і пакуль яны з большага кажучы – як роўныя сярод родных існуюць.\nХаця, канечне, сярод іх ёсьць і эўраскептыкі. Прычым небеспадстаўныя. Але гэта ўжо тэма для іншай размовы.\nВ.Гавэл: Ад Свабоды вучыліся незалежнай журналістыцы. Вацлаў Гавэл расказвае пра тое, як даўно ён супрацоўнічае з Радыё Свабода і чаму лічыць яго місію такой важнай.\nВось як зрэагаваў на гэтыя развагі Вацлава Гавэла адзін з заснавальнікаў і кіраўнікоў Свабоднага тэатру, драматург Мікалай Халезін:\n– Бушаўская канцэпцыя распаўсюджваньня дэмакратыі была, на мой погляд, вельмі памылковай. Там вельмі шмат недапрацовак. Гэта была нейкая лавіна не адпрацаваных як сьлед мадэляў, якія распаўсюджваліся па сьвеце, хоць іх патрабавалася дарабляць. З улікам мясцовай калярыстыкі, якая існуе ў сьвеце.\nСёньня да гэтага пытаньня трэба падыходзіць па-іншаму. У прыватнасьці, працаваць з улікам вядомага нам гістарычнага мінулага. Былі лепшыя ўзоры салідарнасьці ў сьвеце, якія менавіта сёньня мусяць атрымаць нейкае новае гучаньне. Я кажу пра польскую, чэскую салідарнасьць – ды яны не адзіныя прыклады посьпеху.\nАднак палітыкі амаль што заўсёды нацэленыя на вынік вельмі хуткі. А ён у цяперашніх умовах часьцяком абарочваецца тым, што чалавек бярэ ў рукі зброю.\nТаму нашая задача – даць новае гучаньне гэтай салідарнасьці.\nБеларусь у гэтым выпадку ёсьць новы выклік Эўропе. Аднак ці можа яна прадэманстраваць сёньня тую салідарнасьць, якую дэманстравала некалі ў сваім гістарычным мінулым?\nАднак вельмі мала палітыкаў, якія сапраўды кіруюцца ідэаламі салідарнасьці. Затое хапае ўзброеных “real politik”, яны існуюць у іншым полі – там прапануецца нават цынізм і такі наскрозь прагматычны погляд на сучаснасьць, дзе зусім няма рамантычнага ці нават ідэалістычнага адценьня.\nВ.Гавэл: “Было б добра, каб скончылася дыктатура ў Беларусі”. Адказы Вацлава Гаўла на пытаньні журналіста Яна Покарнага адносна геапалітычных стасункаў.\nВось як пракамэнтаваў гэтае інтэрвію Вацлава Гавэла адзін зь лідэраў Аб’яднаных дэмакратычных сілаў Анатоль Лябедзька:\n– Калі праецыраваць на беларускую зямлю, то на сёньня трэба гаварыць пра стварэньне Эўраатлянтычнай кааліцыі па беларускай праблематыцы. Менавіта вось гэтым апошнім часам я і займаўся разам са сваімі калегамі ў Страсбуры і ў Брусэлі.\nМы памятаем часы, калі ў Менск прыяжджала дэлегацыя ў складзе прадстаўнікоў Дзярждэпартамэнту ЗША і Эўрапейскай камісіі: яны гаварылі зь беларускімі ўладамі адной мовай. І зараз, калі сытуацыя па Беларусі вельмі хісткая, вагаецца паміж эўрапейскімі каштоўнасьцямі маральна-палітычнага кшталту і прагматызмам, тут патрэбна кааліцыя, якая б грунтавалася на першым, а не на другім.\nІ таму нам усё роўна ад каго будзе сыходзіць ініцыятыва: ад Абамы ці ад новых камісараў Эўразьвязу. Для нас самае галоўнае, каб беларускае пытаньне было вырашанае на карысьць 10 мільёнаў беларусаў.\nДэмакратыя і сувэрэнітэт – вось што найгалоўнае для нас. Гэта як правая і левая нага: нешта адрэж – і будзе інвалід…\nІ толькі потым мы можам размаўляць пра нашае ўваходжаньне ў тыя ці іншыя структуры6 палітычныя, эканамічныя ці структуры бясьпекі.


Спампаваць 140.83 Kb.\nПамер 140.83 Kb.\nВыпуск 32 (394) ( 2 верасьня 2010 г.)\nНабор у “Школу маладога журналіста – 14”!\nСкончыўся праект "Невядомая Еўропа": ці заўважныя вынікі\nШкола маладых мэнэджэраў публічнага адміністраваньня\nРазьвіцьцё супрацоўніцтва паміж ГА Усходняга партнэрства\nКанфэрэнцыя па абароне правоў пацыентаў\nСпабор эсэ ад сусьветнага моладзевага руху за дэмакратыю\nСэмінар для педагогаў “Пра Еўрапейскі Саюз у школе”\nСпабор грантаў для малых мясцовых газетак\nСэмінар па online-журналістыцы\nСэмінары для журналістаў мясцовай незалежнай прэсы\nМіжнародная канфэрэнцыя па ўстойлівым разьвіцьці\nМагістратура ў Нямеччыне\nКультурны мэнэджмэнт у Беларусі: рэгіянальны кампанент\nВыпуск 32 (394)\n( 2 верасьня 2010 г.)\nНабор у “Школу маладога журналіста – 14”! 2\nСкончыўся праект "Невядомая Еўропа": ці заўважныя вынікі? 2\nШкола маладых мэнэджэраў публічнага адміністраваньня 3\nРазьвіцьцё супрацоўніцтва паміж ГА Усходняга партнэрства 3\nКанфэрэнцыя па абароне правоў пацыентаў 4\nСпабор эсэ ад сусьветнага моладзевага руху за дэмакратыю 5\nСэмінар для педагогаў “Пра Еўрапейскі Саюз у школе” 5\nСпабор грантаў для малых мясцовых газетак 6\nСэмінар па online-журналістыцы 6\nСэмінары для журналістаў мясцовай незалежнай прэсы 7\nМіжнародная канфэрэнцыя па ўстойлівым разьвіцьці 7\nМагістратура ў Нямеччыне 8\nКультурны мэнэджмэнт у Беларусі: рэгіянальны кампанент 8\nГрамадзкае аб’яднаньне “Цэнтр “Трэці Сэктар” працягвае набор у Школу маладога журналіста -14 на 2010-2011 навучальны год.\nМарыш паспрабаваць свае сілы ў журналістыцы? Прыходзь у Школу маладога журналіста -14! Тут ты атрымаеш веды і ўменьні ад прафэсыйных выкладчыкаў, пазнаёмішся з цікавымі людзьмі і па-новаму зірнеш на жыцьцё!\nШМЖ – гэта 7-месячныя курсы, якія складаюцца з тэарэтычнага і практычнага блокаў. Тэарэтычная частка прысьвечаная асновам журналістыкі ("Уводзіны ў журналістыку", "Прававыя і этычныя асьпекты працы журналіста", "Жанры журналістыкі", "Асаблівасьці газетнай, радыё і інтэрнэт журналістыкі" і многія іншыя ).\nПрактыку навучэнцы праходзяць у рэдакцыі інтэрнэт-газеты і радыё “Твой стыль“, а таксама ў відэарэдакцыі.\nВыкладчыкі і трэнеры ў ШМЖ практыкуючыя прафэсійныя журналісты беларускіх і замежных сродкаў масавай інфармацыі, а таксама псіхолагі, юрысты, філолагі.\nПраект “Школа маладога журналіста” (ШМЖ) існуе з 1997 года. За 13 год ШМЖ прайшло больш за 270 хлопцаў і дзяўчат. Некаторыя з іх сталі лаўрэатамі нацыянальных і міжнародных узнагарод у галіне журналістыкі. Выпускнікі ШМЖ працуюць сёньня ў газетах "Вечерний Гродно", "Гродзенская праўда", "Перспектива","Наша Ніва", "Белорусы и Рынок", на тэлеканале АНТ, а таксама ў замежных СМІ.\nДа ўдзелу ў праекце “Школа маладога журналіста -14“ запрашаюцца гарадзенскія юнакі і дзяўчаты ад 16 да 25 гадоў.\nЗаявы на ўдзел прымаюцца да 15 верасьня па адрасе: Гародня, вул. Будзёнага, 48а -11, з 12:00 да 17:00 (акрамя суботы і нядзелі).\nБольш падрабязную інфармацыю можна атрымаць па тэлефонах: 8 (0152) 75 71 72;\n8 (029) 7 830 845.\nСкончыўся праект "Невядомая Еўропа": ці заўважныя вынікі?\nСамы амбітны і бадай адзіны праект па разьвіцьці турыстычнага патэнцыялу Гарадзеншчыны "Невядомая Еўропа" скончыўся.\nЦягам двух гадоў ягонай рэалізацыі Аўгустоўскі канал і ваколіцы Нёмана на беларуска-польскім памежжы мусілі "акультурвацца" ды разьвіваць добрую турыстычную інфраструктуру.\nШто атрымалася з запланаванага? Якія праблемы былі падчас рэалізацыі праекта? Што сталася з роварамі і байдаркамі? Наколькі эфектыўнай была праца інфармацыйна-турыстычнага цэнтра ў Гародні? Наколькі ўдалай атрымалася друкаваная прадукцыя - інфармацыйны даведнік, мапа? Ці будзе нейкі працяг праекта?\nАдказы на гэтыя і іншыя пытаньні шукаў карэспандэнт "Твайго Стылю" на канфэрэнцыі па выніках праекта "Невядомая Еўропа".\nСлухайце праграму на радыё "Твой Стыль" тут!\nМіжнародная адукацыйная праграма SYMPA скіраваная на фармаваньне ў Беларусі супольнасьці маладых людзей, кампэтэнтных у галіне дзяржаўнага кіраваньня і публічнага адміністраваньня на розных узроўнях.\nДа ўдзелу ў праграме запрашаюцца маладыя людзі ва ўзросьце ад 21 да 33 гадоў, якія валодаюць ангельскай мовай і занятыя ў сфэрах дзяржаўнага кіраваньня, адукацыі, сацыяльнай працы, а таксама тыя, хто зацікаўлены бізнэсам, дзейнасьцю грамадзкіх арганізацыяў і палітычным жыцьцём.\nАрганізацыйна праграма складаецца з 4 вочных навучальных сэсіяў, якія ладзяцца ў Беларусі, Украіне, Літве і Швецыі, і міжсэсійнай працы ўдзельнікаў, якая ўключае ў сябе самастойны аналіз дасьледваных падчас сэсіяў матэрыялаў, удзел у круглых сталах з прадстаўнікамі беларускай экспертнай супольнасьці, палітыкамі і дыпламатамі, а таксама самастойную арганізацыю сэмінараў па тэматыцы школы.\nУдзельнікі атрымліваюць веды ў сфэры паліталогіі, эканомікі, рэгіянальнага разьвіцьця, мясцовага самакіраваньня, інстытутаў ЕС, электроннага кіраваньня, працы са СМІ і грамадзкай думкай, міждзяржаўнага прыватнага партнэрства.\nЗ мэтай лепшага засваеньня тэарэтычных ведаў у праграму ўключанае вывучэньне практык дзяржаўнага кіраваньня ў краінах правядзеньня навучальных сэсій.\nУдзельнікі будуць наведваць дзяржаўныя структуры (парламенты, гарадзкія саветы і г.д.), адукацыйныя і сацыяльныя ўстановы, СМІ, грамадзкія арганізацыі.\nЗаяўкі на ўдзел у праграме прымаюцца на адрас info@sympa-by.eu\nАпошні тэрмін - да 24:00, 26 верасьня.\nПадрабязная iнфармацыя i форма заяўкі прыкладаецца.\nЗаяўка запаўняецца на ангельскай мове.\nФундацыя ўкраінска-польскага супрацоўніцтва ПАУСІ абвяшчае дзве дадатковыя стажыроўкі ва Ўкраіне для прадстаўнікоў няўрадавых арганізацый з Беларусі і Малдовы.\nФундацыя прадаставіць фінансавую падтрымку двум кандыдатам для двухтыднёвай навучальна-азнаямляльнай вандроўкі.\nДадатковыя стажы плануецца зладзіць у першай палове верасьня.\nАхвотным накіраваць свайго прадстаўніка неабходна даслаць заяўкі да 4 верасьня.\nБланк заяўкі – у дадатку.\nФундацыя забясьпечвае фінансавую падтрымку на праезд і пражываньне ў памеры каля 800 долараў.\nКалі патэнцыйны стажор ня мае партнэрскай арганізацыі ва Ўкраіне, згоднай яго прыняць, у заяўцы ён мусіць апісаць свае чаканьні ад арганізацыі, каб паскорыць арганізатарам пошук патэнцыйнага партнэра.\nЧакаецца, што падчас стажыроўкі з’явяцца новые кантакты, створацца ініцыятывы і закладзецца падмурак для новых транспамежных праектаў, якія будуць спрыяць выкананьню мэтаў Усходняга партнэрства.\nПраграму візыту арганізацыі мусяць спланаваць самастойна. Яна мусіць прадугледжваць наведваньне арганізацыі-партнэра, удзел у мерапрыемствах мясцовага альбо нацыянальнага ўзроўняў, дапамогу ў арганізацыі працы прымаючай арганізацыі і выкананьне сумеснай дзейнасьці, якая б спрыяла пашырэньню кантактаў, устанаўленьню партнэрскіх дачыненьняў і разьвіцьцю рэгіянальнага і міжнароднага супрацоўніцтва.\nПа сканчэньні візыту арганізацыя мусіць прадставіць кароткую творчую справаздачу, якая ўтрымлівае асабістыя ўражаньні ўдзельнікаў, фотаздымкі, апісаньне сумесных напрацовак, а таксама рэкамендацыі па магчымым супрацоўніцтве Ўкраіны з дадзенай краінай Усходняга партнэрства.\nЗаяўкі неабходна адсылаць у электронным выглядзе па адрасе pauci.popsuy@gmail.com.\nКалі цягам двух дзён Вы не атрымаеце падцверджаньня атрыманьня Вашай заяўкі, калі ласка, патэлефануйце Анастасіі Папсуй у кіеўскі офіс ПАУСІ па тэлефоне +38 044 425 92 58/59.\nПраграма стажыровак робіцца пры падтрымцы National Endowment for Democracy (NED).\nГрамадзкія аб’яднаньні “Цэнтр сацыяльных інавацый”, “Рэспубліканская асацыяцыя інвалідаў-калясачнікаў”, “Беларуская арганізацыя працоўных жанчын”, асьветніцкая праваабарончая ўстанова “Офіс па правах людзей з інваліднасьцю” запрашаюць на канфэрэнцыю “Абарона і гарантыі правоў пацыентаў у Рэспубліцы Беларусь: праблемы і перспектывы”, якая ладзіцца ў Менску 23 верасьня.\nДа ўдзелу запрашаюцца спецыялісты ў галіне аховы здароўя, выкладчыкі і аспіранты медыцынскіх ВНУ, прадстаўнікі грамадзкіх арганізацый, у тым ліку арганізацый пацыентаў і медыцынскіх работнікаў, спецыялісты ў галіне медыцынскага права, незалежныя праваабаронцы, журналісты і прадстаўнікі СМІ, а таксама іншыя зацікаўленыя асобы.\nПрымаюцца тэзісы дакладаў па наступных секцыях:\nПрававое рэгуляваньне і правапрымяняльная практыка ў галіне абароны правоў пацыентаў,\nДзяржаўная палітыка ў галіне абароны правоў пацыентаў,\nРоля мас-медыя ў практыцы абароны правоў пацыентаў,\nПравы пацыентаў у прафэсыйнай адукацыі і адукацыйныя тэхналогіі па правах пацыентаў,\nРоля грамадзкіх арганізацый у практыцы абароны правоў пацыентаў,\nМіжнародны досьвед і перспектывы яго прымяненьня ва ўмовах Беларусі.\nПатрабаваньні да тэзісаў: 12 шрыфт, Times New Roman, адзінарны інтэрвал, аб’ём - 1,5-2 старонкі, а таксама ўтрымліваць паметку, на якой з секцый будзе зроблены даклад.\nМагчымы ўдзел у канфэрэнцыі без дакладу.\nАпошні тэрмін падачы заяўкі на ўдзел – да 15 верасьня.\nЗаяўкі дасылайце на эл.адрас аргкамітэта tatkova@gmail.com.\nЗаяўка мусіць утрымліваць: імя, прозьвішча, імя па бацьку, назву арганізацыі і пасаду, кантактную інфармацыю.\nЗ пытаньнямі зьвяртайцеся да каардынатаркі аргкамітэту Тацьцяны Кавалёвай: эл. пошта: tatkova@gmail.com, тэл. (029) 353 44 45, (029) 6840709 (пан.-птн., з 10:00 да 18:00)\nСусьветны моладзевы рух за дэмакратыю (http://www.wymdonline.org/) абвесьціў спабор эсэ. Два пераможцы будуць запрошаныя на сустрэчу міністраў Супольнасьці дэмакратыяў, якая адбудзецца ў Вільні ў ліпені 2011 г.\nЭсэ могуць быць напісаныя на арабскай, ангельскай, французкай, партугальскай, расейскай ці гішпанскай мовах. Аб’ём - да 2, 000 словаў. Эсэ мусіць закранаць адну ці болей з наступных тэмаў:\nЯкі ўнёсак моладзь вашай супольнасьці робіць у дэмакратыю? Распавядзіце пра некаторыя са стратэгіяў і інструмэнтаў, якія вы выкарыстоўваеце, і пра тое, які эфэкт прыносіць вашая дзейнасьць.\nЯк вы ці вашая арганізацыя выкарыстоўваеце новыя мэдыі для прамоцыі дэмакратыі? Наколькі гэта эфэктыўна й зь якімі цяжкасьцямі вы сутыкнуліся пры выкарыстаньні новых мэдыяў?\nЯкія малавядомыя практыкі зьяўляюцца прыкладам абароны ці парушэньня правоў чалавека ў вашай краіне? Як вы думаеце, чым тлумачыцца іх выкарыстаньне і як, калі практыкі пазытыўныя, яны могуць быць пашыраныя ці як іх можна спыніць, калі яны нэгатыўныя?\nЯкія новыя фактары могуць зацікавіць праблемай правоў чалавека моладзевых актывістаў у вашай краіне? Як праблема правоў чалавека разглядалася ў мінулым?\nЭсэ неабходна даслаць на эл. адрас: wymd.eurasia@gmail.com.\nАпошні тэрмін падачы працаў - 18 кастрычніка.\nРэгіянальныя пераможцы будуць абвешчаныя 10 сьнежня. Іх эсэ будуць апублікаваныя на сайце Сусьветнага моладзевага руху за дэмакратыю.\nБольш падрабязная інфармацыя - на вэб-пляцоўцы: http://neurope.eu/sites/default/files/2010_essay_contest_announcement.pdf\nГрамадзкае аб'яднаньне «Адукацыйны цэнтр «ПОСТ» запрашае зацікаўленых педагогаў, настаўнікаў гуманітарных дысцыплін і класных кіраўнікоў 18–19 верасьня прыняць удзел у інтэрактыўным сэмінары «Пра Еўрапейскі Саюз у школе».\nУдзел у гэтай праграме дазволіць:\n– даведацца пра гістарычныя перадумовы ўзьнікненьня і асноўныя этапы разьвіцьця Еўрапейскага Саюза;\n– зразумець структуру і спосабы функцыянаваньня асноўных інстытутаў Еўрасаюза;\n– прааналізаваць прыярытэты сучаснай палітыкі Еўрасаюза;\n– атрымаць уяўленьне пра ўзаемадзеяньне ЕС і РБ у рамках «Усходняга партнэрства»\n– пазнаёміцца з прынцыпамі і падыходамі, формамі і метадамі працы з гэтай тэмай;\nУдзельнікам сэмінара будзе прапанаваны камплект інфармацыйна-метадычных матэрыялаў (кампакт-дыскі, наборы паштовак, літаратура), які можна выкарыстоўваць у сваёй педагагічнай дзейнасьці пры правядзеньні ўрокаў і пазакласных мерапрыемстваў.\nСэмінар адбудзецца 18–19 верасьня пад Менскам.\nВыдаткі на правядзеньне сэмінару арганізатары бяруць на сябе.\nДля ўдзелу неабходна даслаць арганізатарам запоўненую форму заяўкі\nАпошні тэрмін - да 12 верасьня.\nКантактныя каардынаты: 220037, зав. Уральскі 15, Менск, Беларусь,\nТэл./факс: +375 17 269 90 34, тэл. + 375 29 614 52 79, + 375 29 614 52 79.\nE-mail: nastaunik@gmail.com, вэб-пляцоўка: www centerpost.org\nКантактная асоба: Дзяргай Ала Валянцінаўна\nУсходнеэўрапейскі Дэмакратычны Цэнтар, Варшава, абвесьціў спабор грантаў для малых незарэгістраваных газэтаў мясцовага характару.\nГазэта павінна мець зьмест, адрэсаваны жыхарам рэгіёна/горада/мікрараёна й асьвятляць мясцовую праблематыку.\nВыданьне мусіць выходзіць рэгулярна (не радзей 1 раза ў месяц). Прыярытэт будзе адданы газэтам, якія імкнуцца выходзіць ня меньш, чым раз на 2 тыдні.\nГазэта мусіць засьведчыць сваё існаваньне ня меньш, чым поўгады, альбо выданьнем як мінімум 5 нумароў. Бюджэт заяўкі ня мусіць перавышаць 1000 USD.\nПраекты накіроўвайце на адрас: eedckonkurs@gmail.com. Форма заяўкі - ў даданым файле "Hrantovy konkurs dlia gazetak.doc".\nАпошні тэрмін падачы заявак - 30 верасьня.\nШкола журналістыкі Мінскага Міжнароднага адукацыйнага цэнтра (ММАЦ) пры падтрымцы амбасады ФРГ ў Беларусі запрашае на сэмінар па online-журналістыцы.\nЗаняткі будуць арганізаваныя ў выглядзе 3 модуляў. Першы і трэці модулі, у межaх якіх з дакладамі выступяць эксперты і адбудуцца практычныя заняткі для ўдзельнікаў, пройдуць у ММАЦ. Другі модуль будзе арганізаваны ў выглядзе хатніх заданьняў.\nПытаньні, якія будуць разгледжаны на сэмінары: асаблівасьці ўспрыманьня тэксту ў Інтэрнэце; аналіз разыходжаньняў паміж online-СМІ і друкаванымі выданьнямі, тэлебачаньнем і радыёжурналістыкай; напісаньне журналісцкіх матэрыялаў для Інтэрнэту (майстар-клас), аўтарскія і маёмасныя правы ў Інтэрнэце; указ № 60 аб рэгуляваньні сеткі Інтэрнэт і пастановы да ўказу; сучасныя тэхналогіі стварэньня web-сайтаў (web 2.0).\nДаты правядзеньня: 23–24 верасня і 13–14 кастрычніка.\nМесца правядзеньня: ММАЦ, пр-т Газеты «Правда», 11\nЗапрошаныя трэнеры: Паўлюк Быкоўскі, медыя-эксперт; Сяргей Зікрацкі, юрыст;\nАляксандр Класкоўскі, рэдактар інтэрнет-газеты «Белорусские новости» www.naviny.by;\nМарыя Давідоўская, спецыяліст па Інтэрнэт.\nАрганізатары просяць выслаць заяўку з фармулярам на электронны адрас medienakademie@ibb.by альбо па факсе (017) 2703995.\nАпошні тэрмін – да 14 верасьня.\nБольш падрабязная інфармацыя, праграма і анкета на ўдзел – на вэб-пляцоўцы па адрасе http://baj.by/m-p-viewpub-tid-1-pid-8941.html\nЦэнтар Выдавецкіх Ініцыятываў (Беларусь) ладзіць шэраг сэмінараў для журналістаў мясцовай незалежнай прэсы ў Беларусі з 20 верасьня па 31 кастрычніка.\nКурс навучаньня накіраваны на:\n- Журналістаў пачаткоўцаў, якія пачалі займацца прафэсійнай журналістыкай, альбо займаюцца ёй на аматарскім узроўні.\n- Газэтных дызайнэраў, якія стала супрацоўнічаюць зь інфармацыйнымі рэсурсамі.\n- Рэдактароў інфармацыйных вэб-рэсурсаў.\nАрганізатары кампэнсуюць выдаткі на праезд, харчаваньне й пражываньне удзельнікаў.\nКаб прыняць удзел, неабходна запоўніць форму заяўкі, якая знаходзіцца ў даданым файле "seminary_be.doc", і даслаць яе на электронную пошту: belaruspress@gmail.com. Заяўнік мусіць пацьвердзіць сваё супрацоўніцтва зь мясцовай газэтай (зарэгістраванай, альбо незарэгістраванай), альбо зь мясцовым інтэрнэт рэсурсам. Для гэтага да заяўкі трэба далучыць 5 сваіх тэкстаў (альбо інтэрнэт спасылкі на іх), а таксама рэкамэндацыю ад рэдактара інфармацыйнага рэсурса (выданьня) зь якім супрацоўнічае.\nІнстытут філасофіі Нацыянальнай акадэміі навук Беларусі і Міжнароднае грамадзкае аб’яднаньне “Цэнтр вывучэньня сучаснай рэлігійнасьці” у межах Тыдня ўстойлівага разьвіцьця – 2010 ладзяць Міжнародную навуковую канфэрэнцыю “Экафільныя ідэі і канцэпцыя ўстойлівага разьвіцьця ў рэлігійных традыцыях: гісторыя і сучаснасьць”.\nАнкеты ўдзельнікаў і матэрыялы дакладаў на беларускай, рускай альбо польскай мове прымаюцца на эл. пошту ecoreligious@yandex.ru.\nАпошні тэрмін – да 1 кастрычніка.\nБольш падрабязная інфармацыя – на вэб-пляцоўцы: http://www.cscr.ucoz.ru/news/mezhdunarodnaja_konferencija_ehkofilnye_idei_i_koncepcija_ustojchivogo_razvitija_v_religioznykh_tradicijakh_istorija_i_sovremennost/2010-07-18-11\nЗ пытаньнямі зьвяртайцеся да Міхеевай Ірыны Барысаўны, тэл.: (GSM) +375 (29)636-44-12 (Belarus); + 48 79 237-56-43 (Poland). E-mail: iryna.mikheyeva@gmail.com, эл. пошта: ecoreligious@yandex.ru.\nФонд “Супольнасьць па абмене студэнтамі з Цэнтральнай і Ўсходняй Эўропы”, фонд “Памяць, Адказнасьць і Будучыня” і фонд “Zeit” прапануюць стыпэндыі для беларускіх магістрантаў, якія прыедуць вучыцца ў любы ўнівэрсытэт Нямеччыны ў летнім сэмэстры новага навучальнага года ( 01.04-31.08.2011).\nНехта з выкладчыкаў павінен даслаць на адрас belarus@gfps.org рэкамендацыю .\nРэгістрацыя па спасылцы - https://www.gfps.org/bewerbung/deutschland-belarus/\nАпошні тэрмін – 16 кастрычніка.\nЗ пытаньнямі зьвяртайцеся на эл.адрас belarus@gfps.org.\nЧасопіс “ART-менеджар” пры падтрымцы Міністэрства культуры Рэспублікі Беларусь і Інстытута імя Гётэ ў Мінску рэалізуе з 18 да 31 кастрычніка 2010 года праект “Культурны мэнэджмэнт у Беларусі: рэгіянальны кампанент” у межах праекта Нямецкага культурнага цэнтра імя Гётэ.\nАпошні тэрмін падачы заявак на ўдзел – 5 верасьня.\nЗа інфармацыяй зьвяртайцеся на тэл. (+375 29) 774 71 77 (Аксана Барысаўна), (+375 29) 552 46 60 (Ганна Аляксандраўна).\nБлог праекта: management-by.blogspot.com, e-mail: libra@buk.by; oksana.v@bk.ru\nПадрабязнасьці – на вэб-пляцоўцы па адрасе: http://management-by.blogspot.com/p/blog-page_5508.html


Галоўная ➠ Дрэваапрацоўчае абсталяванне ➠ Станкі для падрыхтоўкі піламатэрыялаў.\nАпублікавана 13.05.2015 12:25\nКалі для вас спатрэбілася дрэваапрацоўчае абсталяванне, якое можна выкарыстоўваць для падрыхтоўкі піламатэрыялаў, то лепш за ўсё спыніць свой выбар на станках.\nАбгрунтавана гэта тым, што перавозкі грузаў міжгорад абсталявання для вытворчасці ў дадзеным выпадку запатрабуюць яшчэ менш выдаткаў. Для таго каб адштукаваць будынак ўнутры і звонку ўжываецца погонаж. Аднымі з іх з'яўляюцца евровагонка і вагонка. Гэтыя вырабы выдатна фарбуюцца і пакрываюцца лакам, пры гэтым захоўваюць выдатны выгляд доўгі час.\nПогонаж можна выкарыстоўваць для аздаблення саунаў і лазняў, таму што з іх не вылучаецца шкодных рэчываў. У вас на хаце ўсё, што аздоблена дрэвам, з'яўляецца пагоннымі вырабамі. Аздобленыя драўляныя вырабы прысвойваюць інтэр'еру выдатны выгляд і ня шкодныя, Для вас свабодна і проста дыхаецца. Неабходна адзначыць, што ў дадзеным выпадку канкрэтна дрэваапрацоўчае абсталяванне дае магчымасць атрымаць унікальныя вырабы. Пры ўсім гэтым для вас трэба выдаткаваць яшчэ менш часу і сіл, таксама сродкаў.\nЗаўсёды драўніна трапляе да нас у рукі ў выглядзе дошак, якія атрымліваюцца пры распілоўку ствалоў. Але варта ведаць, што іх можна размеркаваць па гатунках і відах. Піламатэрыялы, якія пераўзыходзяць таўшчыню больш за 100 восемдзесят мм, называюць брусамі. Піламатэрыялы - рэшткі дошак і драўнянай пароды. Самае галоўнае ў дошках - пры напагатове дадзенага варыянту ўжываюць толькі дабраякасную драўніну, яны валодаюць вельмі нядрэннымі якасцямі.\nДля таго каб хвацка заслаць падлогі ўжываецца погонаж, але варта ведаць што пры працы трэба выкарыстоўваць толькі сухія матэрыялы, у адваротным выпадку пасля працы вырабы рассыхаются, дэфармуюцца і лопаюцца. Для таго, што б гэтага не выйшла, трэба драўніну прасушыць перад апрацоўкай, і вы ўбачыце, вынік не прымусіць вас доўга чакаць.


Беларуская філасофская прастора » Blog Archive » Прэзентацыя Лятучага ўніверсітэту і праграмы на 2013-2014 г.г.\nДаволі проста распавесці чалавеку пра тыя рэчы, для якіх можна знайсці нейкае больш-менш канкрэтнае вызначэнне, вымярэнне, уяўленне. Калі гэта прастора – у яе павінны быць свае м2, калі час – свае хвіліны, гадзіны, дні, гады, калі шлях – у яго павінна быць свая адлегласць і г.д. Значна цяжэй перадаць тое, да чаго наўпрост не дакранешся, не зважыш і не змерыш – што даецца праз індывідуальнае перажыванне пэўнага досведу. Не так складана распавесці пра ўніверсітэт як адукацыйную і даследчыцкую дзейнасць. А калі ўніверсітэт – гэта, перш за ўсё, асяроддзе, адмысловы лад жыцця, этыка і нават этыкет? Калі гэта сістэма каштоўнасцяў і ідэалаў, увасобленых у традыцыях, нормах і стылі жыцця? І тым больш, калі гэтыя традыцыі і нормы не перададзеныя нам старэйшымі пакаленнямі, а наноў зараджаюцца, усталёўваюцца і культывуюцца тымі, хто становіцца часткай універсітэцкай супольнасці.


За сарваны з будынка інтэрната дзяржаўны сцяг юнака пакаралі вялізным штрафам | БЕЛАРУСКАЕ РАДЫЁ РАЦЫЯ\nМенскі раённы суд 14 верасня разгледзеў крымінальную справу 19-гадовага Антона Мінкевіча, абвінавачанага ў хуліганстве па арт. 339 Крымінальнага кодэкса РБ.\nЮнак вучыўся ў БНТУ, але быў адлічаны за свой учынак пасля 2 курса навучання. Працаваў у „Макдональдсе”.\nЗ матэрыялаў следства вядома, што Мінкевіч, 18 чэрвеня ў 20.30, будучы ў стане алкагольнага ап’янення сарваў дзяржаўны сцяг, які вісеў над пад’ездам у інтэрнаце, дзе Антон жыве, і тым самым выказаў грэблівае стаўленне да дзяржаўнай сімволікі і непавагу да грамадства.\nАнтона Мінкевіча затрымалі ў той жа дзень на 72 гадзіны. Затым затрымалі яшчэ раз – 20 ліпеня і прад’явілі абвінавачванне.\nУ судзе, які пачаўся 13 верасня, Мінкевіч віну прызнаў у поўным аб’ёме, шкадуе, кажа, што ўчынак зрабіў ненаўмысна і не можа патлумачыць з якой мэтай. Стаялі з двума сябрамі, нічога такога не абмяркоўвалі.\n16 гадоў таму адбылася трагедыя на Нямізе\nМенск паступова ачуньвае\nМінюст распачаў справу аб ліквідацыі «Згуртавання беларусаў свету «Бацькаўшчына»


15 сакавік 2018, 16:50\nСтудэнты з больш як 200 вышэйшых і сярэдніх навучальных установаў Чэхіі на паўгадзіны перапынілі вучобу ў поўдзень і выйшлі на плошчы і пляцоўкі каля сваіх школ на папераджальны страйк у абарону грамадзянскіх і канстытуцыйных каштоўнасьцяў.\nКрытыка страйкоўцаў скіраваная на адрас прэм’ер-міністра ў адстаўцы Андрэя Бабіша, які на просьбу прэзыдэнта Мілаша Зэмана працягвае выконваць свае функцыі.\n«Дэмакратычны кірунак нашай краіны знаходзіцца пад пагрозай з-за прэм’ер-міністра, які сам знаходзіцца пад крымінальным перасьледам, але кіруе ўрадам без даверу і пры маўклівай падтрымцы прэзыдэнта рэспублікі», — заявіў старшыня студэнцкай Рады ВНУ Міхал Зіма.\nСтудэнты патрабуюць, каб прэзыдэнт кіраваўся законам пры прызначэньні прэм’ера, які павінен атрымаць падтрымку дэпутатаў і ня можа быць чалавекам, супраць якога заведзеная крымінальная справа.\nСтудэнты сярод іншага, патрабуюць, каб урад у адстаўцы, які выконвае свае абавязкі да прызначэньня новага ўраду, не прымаў прынцыповых рашэньняў, новых законаў і не рабіў пэрсанальных прызначэньняў.\nПраціўнікі Андрэя Бабіша ўказваюць на сувязь лідэра руху ANO са структурамі дзяржбясьпекі ЧССР і на тое, што супраць яго вылучаныя абвінавачаньні ў злоўжываньні эўрапейскімі датацыямі.\nПаводле Зімы, праз 70 гадоў пасьля лютага 1948 году ў Чэскай Рэспубліцы ўспрыняцьце дэмакратычных каштоўнасьцяў мяняецца, многія чэскія палітыкі парушаюць канстытуцыйныя нормы. Мэта студэнцкай ініцыятывы — прымусіць людзей зьвярнуць увагу на тое, што адбываецца ў краіне, пры гэтым яны хочуць, каб верхняя палата парлямэнту — сэнат — адыгрываў у палітыцы больш актыўную ролю.\nДа страйку далучыліся студэнты з Прагі, Брна, Оламаўца, Чэскіх Будзеёвіц і іншых унівэрсытэцкіх цэнтраў.